open-index/open-wikipedia-markdown huggingface dataset:
เดย์ตัน

**เดย์ตัน** (;  ) เป็นนครในเทศมณฑลมอนต์กอเมอรี รัฐโอไฮโอ สหรัฐอเมริกา และเป็นที่ตั้งเทศมณฑล เป็นเมืองที่มีประชากรมากเป็นอันดับที่ 6 ของรัฐโอไฮโอ โดยมีประชากร 137,644 คน จากการสำรวจสำมะโนประชากรปี 2020 เขตมหานครเดย์ตัน มีประชากร 814,049 คน และเป็นเขตมหานครที่ใหญ่เป็นอันดับสี่ของรัฐ เดย์ตันตั้งอยู่ในพื้นที่ไมแอมีวัลเลย์ของรัฐโอไฮโอ มีระยะห่าง  ทางเหนือของซินซินแนติ และ  ทางตะวันตกเฉียงใต้ของโคลัมบัส

## อ้างอิง

หมวดหมู่:เมืองในรัฐโอไฮโอ
หมวดหมู่:เดย์ตัน (รัฐโอไฮโอ)
ชาวคูมัน

**ชาวคูมัน** () เป็นชนร่อนเร่ในกลุ่มชนเตอร์กิกจากเอเชียกลางซึ่งพูดภาษาคูมัน โดยมีความเกี่ยวข้องกับชาวเปเชเนก มีแหล่งที่อยู่ไม่แน่นอนบริเวณตอนเหนือของทะเลดำและตามแนวแม่น้ำวอลกาซึ่งเรียกว่าคูมาเนีย ซึ่งเป็นบริเวณที่ชาวคูมัน-คิปชักได้เข้าไปยุ่งเกี่ยวกับการเมืองในคอเคซัสและจักรวรรดิฆวอแรซม์ โดยชาวคูมันเป็นนักรบชนร่อนเร่แห่งสเตปป์ยูเรเชียผู้มีอุปนิสัยดุร้ายและน่าเกรงขามซึ่งมีอิทธิพลอย่างยาวนานในบอลข่านยุคกลาง และมีจำนวนมาก อีกทั้งยังช่ำชองในด้านวัฒนธรรม และมีกองกำลังที่ทรงพลังอีกด้วย

แต่ในที่สุด ชาวคูมันหลายคนก็ได้ตั้งถิ่นฐานที่บริเวณทิศตะวันตกของทะเลดำ และเข้ามามีอิทธิพลเหนือการเมืองในจักรวรรดิรุสเคียฟ ราชรัฐกาลิเชีย-โวลฮิเนีย อาณาจักรข่านโกลเดนฮอร์ด จักรวรรดิบัลแกเรียที่ 2 ราชอาณาจักรเซอร์เบีย ราชอาณาจักรฮังการี มอลเดเวีย ราชอาณาจักรจอร์เจีย จักรวรรดิไบแซนไทน์ จักรวรรดิไนเซีย จักรวรรดิละติน วอลเลเกีย โดยผู้ย้ายถิ่นชาวคูมันได้ผสานเข้ากับกลุ่มคนระดับนำของแต่ละประเทศ และยังมีบทบาทในการก่อตั้งสาธารณรัฐบัลแกเรียที่ 2 ชาวคูมันและชาวคิปชักยังร่วมมือกันทางการเมืองเพื่อก่อตั้งสมาพันธรัฐคูมัน-คิปชัก (คูมาเนีย) ด้วย

หลังการรุกรานจักรวรรดิรุสเคียฟของมองโกลในปี ค.ศ. 1237 ชาวคูมันจำนวนมากได้ลี้ภัยไปยังราชอาณาจักรฮังการี เนื่องจากมีชาวคูมันหลายคนเคยตั้งถิ่นฐานอยู่ที่นั่นมาก่อนแล้วในช่วงหลายทศวรรษที่ผ่านมา ชาวคูมันยังมีบทบาทสำคัญในจักรวรรดิบัลแกเรียที่ 2 จักรวรรดิไบแซนไทน์ จักรวรรดิละติน และอานาโตเลียของจักรวรรดิไนเซีย

ภาษาคูมันยังปรากฏเป็นหลักฐานในเอกสารยุคกลางบางส่วน และยังเป็นภาษาที่รู้จักกันดีที่สุดในกลุ่มภาษาเตอร์กิกช่วงต้น

## อ้างอิง

หมวดหมู่:กลุ่มชนเตอร์กิก
ซาวัต

**ซาวัต** (; ) หรือที่รู้จักกันในชื่อ **มวยฝรั่งเศส** (French Boxing, *Boxe Française*) เป็นศิลปะการต่อสู้แบบผสมผสานระหว่างศิลปะการต่อสู้และกีฬาต่อสู้แบบปะทะเต็มรูปแบบของฝรั่งเศส ซึ่งผสมผสานหลักการของมวยสากลแบบตะวันตกเข้ากับเทคนิคการเตะที่หลากหลาย สิ่งที่ซาวัดแตกต่างจากคิกบ็อกซิงอย่างมวยไทย ที่สามารถใช้เข่าและหน้าแข้งได้ ส่วนในการแข่งขันของซาวัตจะเตะด้วยเท้าเท่านั้น แต่ผู้เข้าร่วมแข่งขันสามารถเตะได้ทุกส่วนของร่างกาย กีฬาประเภทนี้ยังมีลักษณะที่กำหนดให้ผู้แข่งขันต้องสวมรองเท้าเช่นเดียวกับคนที่ต่อสู้บนท้องถนน 

## อ้างอิง

หมวดหมู่:กีฬาที่มีต้นกำเนิดในประเทศฝรั่งเศส
หมวดหมู่:ศิลปะการต่อสู้ของยุโรป
หมวดหมู่:ซาวัต
บลัทเทิน (เลิทเชิน)

**บลัทเทิน** (อักษรโรมัน: Blatten) เป็นหมู่บ้านและเทศบาลในหุบเขาเลิทเชินทัล รัฐวาเล ประเทศสวิตเซอร์แลนด์ ที่ถูกทำลายอย่างหนักจากดินถล่มเมื่อวันที่ 28พฤษภาคม ค.ศ. 2025 บลัทเทินเป็นส่วนหนึ่งของอำเภอเวสลิชราโรน พื้นที่ส่วนใหญ่อยู่ในเขตพื้นที่อนุรักษ์ยุงเฟรา-อาเลทช์ ซึ่งเป็นแหล่งมรดกโลกของยูเนสโก เทศบาลบลัทเทินประกอบไปด้วยหมู่บ้านบลัทเทิน, ไอชเทิน (Eisten), ฟาเฟลอรัลพ์ (Fafleralp), รีด (Ried) และ ไวซเซินรีด (Weissenried)

รีสอร์ตสกีเบลัลพ์และหมู่บ้านสกีบลัทเทินไบนาแทร์ส ตั้งอยู่ห่างไป  ทางตะวันออกเฉียงใต้ ประมาณ  ทางถนน

## ประวัติศาสตร์
ปรากฏการกล่าวถึงบลัทเทินในปี ค.ศ. 1433 ในชื่อ อุฟเฟินแดร์บลัททุน (*uffen der Blattun*)

หมู่บ้านฟาเฟลรัลพ์ (Fafleralp) เหนือตัวหมู่บ้านบลัทเทิน เป็นสถานที่ท่องเที่ยวมาตั้งแต่ปี 1910

### ธารน้ำแข็งถล่ม ค.ศ. 2025
เมื่อวันที่ 28 พฤษภาคม ค.ศ. 2025 เวลา 15:24 CEST พื้นที่กว่า 90% ของบลัทเทินถูกทำลายจากเหตุดินถล่มเนื่องมาจากการถล่มของธารน้ำแข็งบีร์ช สัญญาณการสั่นสะเทือนขนาดเทียบเท่าแผ่นดินไหวแมกนีจูด 3.1 ถูกบันทึกได้ ณ เวลาที่เกิดเหตุ พื้นที่ขนาดยาวประมาณ 2 กิโลเมตร กว้าง 200 เมตร ลึก 200 เมตร จมอยู่ในซากของดินถล่ม กินพื้นที่ทั้งสองฝั่งของหุบเขา

นำแข็ง ดิน และหินกว่าประมาณ 10 ล้านลูกบาศก์เมตร ไหลปิดกั้นแม่น้ำลอนซาจนเกิดทะเลสาบขึ้นมา หมู่บ้านมีการอพยพบางส่วนไปแล้วในสัปดาห์ก่อนหน้าเนื่องจากเหตุดินถล่มขนาดเล็กกว่าในวันที่ 17 พฤษภาคม 2025 ชาวบ้านทั้งหมดได้รับการอพยพในวันที่ 19 พฤษภาคม 2025 เหตุถล่มนี้จึงไม่นำไปสู่การสูญเสียชีวิตครั้งใหญ่ และมีรายงานผู้สูญหายเพียง 1 คน

## อ้างอิง

หมวดหมู่:รัฐวาเล
วิลโลว์

**วิลโลว์** () เป็นสกุลของพืชดอกที่อยู่ในวงศ์สนุ่น (Salicaceae) ประกอบด้วยไม้ผลัดใบและไม้พุ่มรวมกันประมาณ 350 สปีชีส์ และไม้ลูกผสมระหว่างไม้ผลัดใบกับไม้พุ่มอีกจำนวนมาก ซึ่งพบในดินชื้นเป็นหลักในภูมิภาคที่มีภูมิอากาศเย็นและอบอุ่น

วิลโลว์บางชนิดโดยเฉพาะที่พบในพื้นที่อาร์กติกและพื้นที่ที่มีภูมิอากาศแบบแอลป์จะเป็นไม้พุ่มที่เจริญเติบโตช้า อย่างเช่น วิลโลว์แคระ (*Salix herbacea*) มักจะมีความสูงไม่เกิน 6 เซนติเมตร ถึงแม้ว่าจะแพร่กระจายบนพื้นดินได้เร็วก็ตาม

หมวดหมู่:พืชแยกเพศอยู่ต่างต้น
หมวดหมู่:พืชเป็นยา
วิถีคนเลี้ยงสัตว์

thumb| แผนที่โลกแสดงวิถีคนเลี้ยงสัตว์ ต้นกำเนิดและพัฒนาการทางประวัติศาสตร์
**วิถีคนเลี้ยงสัตว์** หรือ **ท้องทุ่งนิยม** () เป็นรูปแบบหนึ่งของสัตวบาล โดยจะมีการปล่อยสัตว์เลี้ยง (เรียกว่า "ปศุสัตว์") ออกไปหากินในทุ่งหญ้ากว้างใหญ่ที่มีพืชพรรณปกคลุม  (ทุ่งหญ้า) เพื่อกินหญ้า ซึ่งในอดีตนั้น ชนเร่ร่อนจะเคลื่อนย้ายฝูงสัตว์ไปตามที่ต่าง ๆ ชนิดของสัตว์ที่เลี้ยง ได้แก่  ได้แก่ วัว อูฐ แพะ จามรี ยามา กวางเรนเดียร์ ม้า และแกะ

## อ้างอิง

หมวดหมู่:สัตวบาล
คลีโอพัตราแห่งมาเกโดนีอา

**คลีโอพัตราแห่งมาเกโดนีอา** (;  356 – 308 ปีก่อนคริสตกาล) หรือ**คลีโอพัตราแห่งเอพิรุส** (กรีก: Κλεοπάτρα της Ηπείρου) เป็นเจ้าหญิงแห่งมาเกโดนีอาโบราณ และต่อมาเป็นผู้สำเร็จราชการแทนพระองค์แห่งเอพิรุส พระองค์เป็นพระธิดาของพีลิปโปสที่ 2 แห่งมาเกโดนีอา และพระนางโอลิมเพียสแห่งเอพิรุส และเป็นพระขนิษฐาร่วมพระบิดาและพระมารดาเพียงพระองค์เดียวของอเล็กซานเดอร์มหาราช เจ้าพี่พระองค์อื่น ๆ ของพระองค์ประกอบด้วยพระเชษฐภคินีต่างพระมารดา ได้แก่ พระนางเทสซาโลนิกาและพระนางไซแนน รวมถึงพระเชษฐาต่างพระมารดา คือพีลิปโปสที่ 3 แห่งมาเกโดนีอา

## ชีวิตช่วงแรก
คลีโอพัตราเจริญพระชนม์ภายใต้การเลี้ยงดูของพระมารดา ณ เมืองเพลลา พระนางโอลิมเพียสทรงบ่มเพาะสายสัมพันธ์ในครอบครัวให้แก่พระโอรสธิดา โดยเอาพระทัยใส่ให้ได้รับการอบรมเลี้ยงดูและประสบการณ์ทางการเมือง ศีลธรรม และวัฒนธรรม อเล็กซานเดอร์มีความสัมพันธ์ที่ใกล้ชิดกับ คลีโอพัตรา โอลิมเปียส เลโอนิดาส และกลุ่มเพื่อนของอเล็กซานเดอร์ จนกระทั่งเขาถูกส่งไปศึกษาเล่าเรียนที่เมืองมีเอซาเมื่ออายุได้ 13 ปี ในปี 338 ก่อนคริสตกาล คลีโอพัตราพำนักอยู่ที่เพลลากับพระบิดา ขณะที่มารดาของเธอ โอลิมเปียส หลบหนีไปลี้ภัยยังเอพิรุสพร้อมกับอเล็กซานเดอร์ที่ 1 แห่งเอพิรุส พระอนุชาของนาง (ซึ่งเป็นพระมาตุลาของคลีโอพัตรา) ส่วนพระเชษฐาอเล็กซานเดอร์ของคลีโอพัตราหลบหนีไปยังอิลลีเรีย ไม่นานหลังจากนั้น ฟิลิปก็เห็นว่าจำเป็นต้องสร้างพันธมิตรกับอเล็กซานเดอร์ที่ 1 โดยการยกพระธิดาของตนให้แต่งงาน

## การสมรสกับอเล็กซานเดอร์ที่ 1 แห่งเอปิรุส
ในปี 336 ปีก่อนคริสตกาล คลีโอพัตราเสกสมรสกับพระน้าวิทยาธรของพระองค์คือ อเล็กซานเดอร์ที่ 1 แห่งเอปิรุส กษัตริย์แห่งเอปิรุส (Epirus) ซึ่งเป็นรัฐเพื่อนบ้านในกรีซตะวันตก การแต่งงานนี้เป็นพันธมิตรทางการเมืองที่สำคัญ เพื่อเสริมความสัมพันธ์ระหว่างราชวงศ์มาซิโดเนียและเอปิรุส

ทั้งสองมีบุตรร่วมกันอย่างน้อยสองคน ได้แก่:

* นีโอปโตเลมุสที่ 2 แห่งเอปิรุส (Neoptolemus II)

* บุตรธิดาอีกหนึ่งคน ซึ่งไม่ปรากฏชื่อแน่ชัดในแหล่งข้อมูลโบราณ

## อ้างอิง

หมวดหมู่:บุคคลที่เสียชีวิตในปี พ.ศ. 236
หมวดหมู่:บุคคลที่เกิดในปี พ.ศ. 188
จังหวัดมอแซนแดรอน

**จังหวัดมอแซนแดรอน** (; , ) เป็นหนึ่งใน 31 จังหวัดของประเทศอิหร่าน มีเมืองหลักคือเมือง ซอรี ตั้งอยู่ตามแนวชายฝั่งทางใต้ของ ทะเลแคสเปียนและในบริเวณเทือกเขาแอลโบร์ซตอนกลางที่อยู่ติดกัน มีอาณาเขตตามเข็มนาฬิกาติดกับประเทศรัสเซีย (มีทะเลกั้น) จังหวัดโกเลสถาน จังหวัดเซมนอน จังหวัดเตหะราน จังหวัดแอลโบร์ซ จังหวัดแกซวีน และจังหวัดกีลอน จังหวัดก่อตั้งเมื่อปี 1937 ครอบคลุมพื้นที่ 23,842 ตารางกิโลเมตร

## อ้างอิง

หมวดหมู่:รัฐและดินแดนที่ก่อตั้งในปี พ.ศ. 2480
มอแซนแดรอน
กีฬาเรือพาย

**กีฬาเรือพาย** เป็นกีฬาชนิดหนึ่งที่เป็นการแข่งความเร็วของเรือโดยใช้ไม้พาย ซึ่งแตกต่างจากกีฬาเรือแจวโดยที่ในกีฬาเรือพาย ไม้พายจะถูกยึดติดกับเรือโดยใช้ที่ยึด แต่กีฬาเรือแจวจะไม่มีการยึดไม้พายติดกับเรือ กีฬาเรือพายมีชนิดสนามแข่งและรูปแบบการแข่งที่หลากหลาย แต่การแข่งขันระดับชิงชนะเลิศส่วนมากจะใช้สนามแข่งที่เป็นน้ำนิ่งโดยมีความยาว 2 กิโลเมตร พร้อมเลนเรือหลายเลน โดยใช้ทุ่นเป็นสัญลักษณ์ในการแบ่งเลน

ปัจจุบันในทวีปต่าง ๆ ทั้งหกทวีป มี 150 ประเทศที่มีสหพันธ์เรือพายเป็นของตนเอง ซึ่งเข้าร่วมแข่งขันกีฬานี้

## ดูเพิ่ม
* กีฬาเรือพายในโอลิมปิกฤดูร้อน

## อ้างอิง

หมวดหมู่:เรือพาย
หมวดหมู่:กีฬาในโอลิมปิกฤดูร้อน
สถานเอกอัครราชทูตไทย ณ กรุงลอนดอน

**สถานเอกอัครราชทูตไทย ณ กรุงลอนดอน** () เป็นคณะผู้แทนทางทูตของไทยในสหราชอาณาจักร ตั้งอยู่ที่ควีนส์เกต สถานทูตยังได้รับการรับรองให้ไปประจำที่ไอร์แลนด์ในฐานะผู้ไม่มีถิ่นที่อยู่ อาคารนี้เป็นหนึ่งในกลุ่มอาคารที่ได้รับการขึ้นทะเบียนอนุรักษ์ระดับ II ในควีนส์เกต ซึ่งรวมถึงสำนักงานข้าหลวงใหญ่แห่งบังกลาเทศซึ่งอยู่ติดกัน

นอกจากนี้ ประเทศไทยยังมีสำนักงานทูตฝ่ายทหารอากาศ ที่เลขที่ 2 ถนนวิกตอเรีย เซาท์เคนซิงตัน สำนักงานทูตฝ่ายพาณิชย์ ที่เลขที่ 11 ถนนเฮิร์ตฟอร์ด เมย์แฟร์ และสำนักงานทูตฝ่ายการศึกษา ที่เลขที่ 28 ถนนปรินซ์สเกต เซาท์เคนซิงตัน บ้านพักเอกอัครราชทูตตั้งอยู่ในอาคารแยกต่างหาก บนถนนเทรกุนเตอร์ บรอมป์ตัน ภายในอำนาจของสถานทูต ประเทศไทยยังเปิดสถานกงสุลกิตติมศักดิ์ในคาร์ดิฟฟ์, ยิบรอลตาร์ และคิงส์ตันอะพอนฮัลล์

## ประวัติ
สถานเอกอัครราชทูตไทย ณ กรุงลอนดอน ตั้งอยู่ที่ปัจจุบันตั้งแต่ปี พ.ศ. 2508 โดยก่อนหน้านั้นตั้งอยู่ที่ 21-23 แอชเบิร์นเพลส ตั้งแต่ปี พ.ศ. 2427

ในปี พ.ศ. 2505 สถานทูตได้ร่วมมือกับอดีตเอกอัครราชทูตอังกฤษประจำประเทศไทย และนักธุรกิจอังกฤษและไทย เพื่อก่อตั้งสมาคมแองโกล-ไทย ซึ่งมีพระเจ้าวรวงศ์เธอ พระองค์เจ้าจุลจักรพงษ์เป็นประมุข สถานทูตยังคงมีความสัมพันธ์อันใกล้ชิดกับสมาคม

ในช่วงที่มีการระบาดของ COVID-19 ในสหราชอาณาจักรและไอร์แลนด์ คนไทยจำนวนมากกำลังมองหาวิธีเดินทางกลับประเทศไทย เมื่อวันที่ 30 กรกฎาคม พ.ศ. 2563 สถานทูตประกาศว่าการลงทะเบียนออนไลน์สำหรับเที่ยวบินพิเศษกลับประเทศไทยจะเปิดให้คนไทยในสหราชอาณาจักรและไอร์แลนด์ลงทะเบียนได้ อย่างไรก็ตาม หน้าลงทะเบียนเกิดขัดข้องเพียงไม่กี่ชั่วโมงหลังจากเปิดเมื่อวันที่ 31 กรกฎาคม เนื่องจากมีผู้ใช้งานจำนวนมาก ส่งผลให้คนไทย 60 คนในสหราชอาณาจักรยื่นคำร้องต่อรัฐบาลไทยและสภาผู้แทนราษฎรเพื่อเพิ่มเที่ยวบินระหว่างสหราชอาณาจักรและประเทศไทย

## ทำเนียบบผู้บริหาร

## ระเบียงภาพ

ไฟล์:Embassy_of_Thailand_in_London_2.jpg|แผ่นป้ายด้านนอกสถานทูตแสดงตราแผ่นดินของไทย
ไฟล์:Embassy_of_Thailand_in_London_3.jpg|ป้ายติดหน้าสถานทูตเป็นภาษาอังกฤษและภาษาไทย
ไฟล์:Thai_Ambassador's_Residence,_London.jpg|บ้านพักเอกอัครราชทูตบนถนนเทรกุนเตอร์


## ดูเพิ่ม
* ความสัมพันธ์ไทย–สหราชอาณาจักร
* สถานเอกอัครราชทูตสหราชอาณาจักรประจำประเทศไทย

## อ้างอิง

## แหล่งข้อมูลอื่น
* 
* Official Facebook Page

ไทย
ลอนดอน
หมวดหมู่:ความสัมพันธ์ไทย–สหราชอาณาจักร
หมวดหมู่:สิ่งก่อสร้างภายใต้การพิทักษ์ เกรด II ในรอยัลโบโรออฟเคนซิงทันแอนด์เชลซี
หมวดหมู่:เซาท์เคนซิงตัน
แจอ์แฟร์ โซบฮอนี

**[[แกรนด์อายะตุลลอฮ์]] แจอ์แฟร์ โซบฮอนี** (; เกิด 9 เมษายน ค.ศ. 1929) เป็นมัรญะอ์ชีอะฮ์สิบสองอิมามชาวอิหร่านที่เป็นนักเทววิทยาและนักเขียนผู้ทรงอิทธิพล โซบฮอนีเป็นอดีตสมาชิก Society of Seminary Teachers of Qom และผู้ก่อตั้งสถาบันอิหม่ามซอดิกที่โกม

## อ้างอิง
มิถุนายน พ.ศ. 2568

**มิถุนายน พุทธศักราช 2568** เป็นเดือนที่ 6 ของปี พ.ศ. 2568 วันแรกของเดือนเป็นวันอาทิตย์ วันสุดท้ายของเดือนเป็นวันจันทร์

## [[สถานีย่อย:เหตุการณ์ปัจจุบัน]]

หมวดหมู่:มิถุนายน
*2568-6
คณะผู้บริหารสูงสุดประจำกรมการเมืองพรรคแรงงานเกาหลี

**คณะผู้บริหารสูงสุดประจำกรมการเมืองพรรคแรงงานเกาหลี** หรือเรียกอย่างง่ายว่า **เปรซิเดียม** และเดิมเรียกว่า **คณะกรรมาธิการสามัญ** (1946–61) เป็นคณะกรรมาธิการที่ประกอบด้วยผู้นำระดับสูงของพรรคแรงงานเกาหลี ในอดีต มีสมาชิกตั้งแต่หนึ่งถึงห้าคน และปัจจุบันมีสมาชิกห้าคน วัตถุประสงค์ที่ได้รับมอบอำนาจอย่างเป็นทางการคือการดำเนินการอภิปรายนโยบายและตัดสินใจในประเด็นสำคัญเมื่อกรมการเมือง องค์กรตัดสินใจขนาดใหญ่กว่าไม่ได้อยู่ในสมัยประชุม แม้ในทางทฤษฎีแล้วคณะผู้บริหารสูงสุดจะรายงานต่อกรมการเมือง ซึ่งกรมการเมืองจะรายงานต่อคณะกรรการกลางที่ใหญ่กว่า แต่ในทางปฏิบัติ คณะผู้บริหารสูงสุดมีอำนาจสูงสุดเหนือองค์กรแม่ของตนและทำหน้าที่เป็นองค์กรตัดสินใจที่ทรงอำนาจที่สุดในเกาหลีเหนือ เนื่องจากเกาหลีเหนือเป็นรัฐพรรคเดียว การตัดสินใจของคณะผู้บริหารสูงสุดจึงมีผลบังคับใช้เป็นกฎหมายโดยพฤตินัย บทบาทของคณะกรรมาธิการนี้มีความคล้ายคลึงกับคณะกรรมาธิการสามัญประจำกรมการเมืองของพรรคคอมมิวนิสต์จีน

## ประวัติศาสตร์
คณะผู้บริหารสูงสุดได้รับการฟื้นฟูในการประชุมพรรคครั้งที่ 3 โดยมีการแต่งตั้งสมาชิกใหม่ 4 คน ได้แก่ คิม ย็อง-นัม (ประธานคณะกรรมาธิการสามัญประจำสภาประชาชนสูงสุด และประมุขแห่งรัฐ), ชเว ย็อง-ริม (นายกรัฐมนตรี และหัวหน้ารัฐบาล), รองจอมพล โช มย็อง-รก (ผู้อำนวยการกรมการเมืองทั่วไปกองทัพประชาชนเกาหลี) และรองจอมพล รี ย็อง-โฮ (ประธานคณะเสนาธิการใหญ่) การแต่งตั้งเจ้าหน้าที่ทหารสองคนนี้ ผู้สังเกตการณ์ภายนอกมองว่าสอดคล้องกับนโยบายทหารมาก่อน เชื่อกันว่าในขณะนั้น รี ย็อง-โฮเป็นผู้คุ้มกันทางทหารส่วนตัวของคิม จ็อง-อึน คล้ายกับบทบาทของโอ จิน-อูในช่วงแรกของการปกครองของคิม จ็อง-อิล ต่อมาในการประชุมพรรคครั้งที่ 4 รองจอมพล ชเว รยง-แฮ ก็ได้รับแต่งตั้งเข้าสู่คณะกรรมาธิการสามัญฯ

## สมาชิกปัจจุบัน

## อ้างอิง
### เชิงอรรถ

### บรรณานุกรม
* 

หมวดหมู่:กรมการเมืองพรรคแรงงานเกาหลี
หมวดหมู่:การเมืองเกาหลีเหนือ
โรงเบียร์แทดงกัง

**บริษัทโรงเบียร์แทดงกัง** () เป็นบริษัทโรงเบียร์ของรัฐบาลเกาหลีเหนือที่ผลิตเบียร์แทดงกัง โรงเบียร์แห่งนี้ตั้งอยู่ในเปียงยางตะวันออกและมีพื้นที่โรงงานหลายหมื่นตารางเมตร

## ประวัติศาสตร์
ใน ค.ศ. 2000 รัฐบาลเกาหลีเหนือมีความสัมพันธ์ที่ดีกับชาติตะวันตกและตัดสินใจซื้อโรงเบียร์ที่ถูกปิดกิจการไปแล้วของบริษัทอัชเชอร์แห่งโทรว์บริดจ์ (Ushers of Trowbridge) ในวิลต์เชอร์ ประเทศอังกฤษ โรงเบียร์แห่งนี้ยังคงอยู่ในสภาพสมบูรณ์และพร้อมใช้งาน เกาหลีเหนือซื้อโรงเบียร์นี้มาในราคา 1.5 ล้านปอนด์ผ่านนายหน้าชาวเยอรมันชื่ออูเว โอมส์ ด้วยความกังวลว่าโรงงานดังกล่าวอาจถูกนำไปใช้ในการผลิตอาวุธเคมี หลังได้รับคำยืนยันแล้ว ปีเตอร์ วอร์ด จากบริษัทโรงเบียร์ทอมัส ฮาร์ดี บริวอิงแอนด์แพ็กเกจจิง (Thomas Hardy Brewing and Packaging) ได้เข้าซื้อโรงงานแห่งนี้และจัดการให้ทีมงานจากเกาหลีเหนือเดินทางมายังโทรว์บริดจ์เพื่อทำการรื้อถอนชิ้นส่วนต่าง ๆ พิธีวางศิลาฤกษ์ของโรงงานเบียร์แทดงกังเกิดขึ้นในวันที่ 15 มกราคม ค.ศ. 2000 โรงเบียร์แห่งนี้ได้รับการติดตั้งใหม่และเริ่มดำเนินการผลิตได้ตั้งแต่ปี 2002 โดยใช้ เทคโนโลยีการควบคุมการผลิตเบียร์ด้วยระบบคอมพิวเตอร์ที่ผลิตในเยอรมนี โรงเบียร์แห่งนี้ได้รับการติดตั้งใหม่และเริ่มดำเนินการผลิตได้ตั้งแต่ ค.ศ. 2002 โดยใช้เทคโนโลยีการควบคุมการผลิตเบียร์ด้วยระบบคอมพิวเตอร์ที่ผลิตในเยอรมนี ปัจจุบันโรงเบียร์แทดงกังตั้งอยู่ในเขตซาดงของเปียงยาง

เบียร์แทดงกังตั้งชื่อตามแม่น้ำแทดง ซึ่งไหลผ่านใจกลางเปียงยาง

วันที่ 3 กรกฎาคม ค.ศ. 2009 โฆษณาสำหรับผลิตภัณฑ์ถูกออกอากาศทางสถานีวิทยุโทรทัศน์กลางแห่งเกาหลี (เคซีทีวี) ซึ่งดำเนินการโดยรัฐบาล ถือเป็นการเคลื่อนไหวที่หาได้ยาก เนื่องจากมีโฆษณาเพียงน้อยนิดบนโทรทัศน์เกาหลีเหนือ โดยโฆษณานี้ออกอากาศไปทั้งหมดสามครั้ง

## ผลิตภัณฑ์

บริษัทโรงเบียร์แทดงกังเป็นที่รู้จักส่วนใหญ่ภายนอกเกาหลีเหนือในฐานะผู้ผลิตเบียร์ที่เรียกว่าเบียร์แทดงกัง ซึ่งเป็นเบียร์หลักของบริษัท นอกจากนี้ โรงเบียร์ยังผลิตเบียร์สด เบียร์ดำและเบียร์ข้าวอีกด้วย
File:Taedonggang DPKR Beer 640ml 5.5 ABV 2014.jpg|แทดงกังเบอร์ 2 ขนาด 640 มล.
File:Taedonggangbeer.jpg|แทดงกังขนาด 500 มล.


## ดูเพิ่ม
* เบียร์ในประเทศเกาหลีเหนือ
* อาหารเกาหลี

## อ้างอิง

### ผลงานที่อ้างถึง
*

## แหล่งข้อมูลอื่น
* เรตเบียร์: โรงเบียร์แทดงกัง
* เปียงยางรีพอร์ต: คุณอยากดื่มเบียร์แทดงกังไหม?
* บทความ "Pyongyang Watch: Beer Leader" ของเอเชียไทมส์
* โฆษณาทางโทรทัศน์ของเบียร์แทดงกัง เก็บถาวรที่ Ghostarchive.org เมื่อ 29 เมษายน 2022

หมวดหมู่:เบียร์ในประเทศเกาหลีเหนือ
หมวดหมู่:บริษัทอาหารและเครื่องดื่มในเกาหลีเหนือ
หมวดหมู่:บริษัทอาหารและเครื่องดื่มที่ก่อตั้งในปี พ.ศ. 2545
หมวดหมู่:บริษัทที่ตั้งอยู่ในเปียงยาง
จูเลีย มอร์ลีย์

**จูเลีย เอเวลิน มอร์ลีย์** (เกิด 25 ตุลาคม ค.ศ. 1939) เป็นนักธุรกิจชาวอังกฤษ นักการกุศล และอดีตนางแบบ ปัจจุบันดำรงตำแหน่งประธานและซีอีโอขององค์กรมิสเวิลด์ ซึ่งเป็นผู้จัดประกวดมิสเวิลด์ และมิสเตอร์เวิลด์  เป็นภรรยาม่ายของเอริก มอร์ลีย์ ผู้ก่อตั้งมิสเวิลด์ ซึ่งเป็นประธานการประกวดตั้งแต่ก่อตั้งในเดือนกรกฎาคม 1951 จนกระทั่งเขาเสียชีวิตในปี 2000

## ชีวิตและอาชีพการงาน
เธอเกิดที่ลอนดอน ทำงานเป็นนางแบบ และได้พบกับเอริก มอร์ลีย์ ผู้อำนวยการของเมกกะแดนซิง ในห้องเต้นรำแห่งหนึ่งในลีดส์ ทั้งคู่แต่งงานกันในปี 1960 เธอได้เป็นประธานขององค์กรมิสเวิลด์ หลังจากสามีของเธอเสียชีวิตในปี 2000

ในฐานะประธานของการประกวดมิสเวิลด์ เธอได้เปิดตัวโครงการ "บิวตีวิธอะเพอร์เพิส" (ในประเทศไทยแปลวลีนี้ว่า "งามอย่างมีคุณค่า") ในปี 1972 ซึ่งเป็นโครงการที่ระดมทุนเพื่อช่วยเหลือเด็กที่ป่วยและด้อยโอกาส ในปี 2009 มอร์ลีย์ใช้โอกาสเปิดงานเทศกาลมิสเวิลด์เพื่อเปิดตัวกองทุนเพื่อเด็กของวาไรตีอินเตอร์เนชันแนล โดยจัดงานเลี้ยงการกุศลซึ่งสามารถระดมทุนได้กว่า 400,000 ดอลลาร์สหรัฐสำหรับโครงการโภชนาการ การศึกษา และการแพทย์ในเฮติ  เธอได้รับรางวัลปริยาดารชินิจากโครงการรณรงค์ 'เซฟเดอะชิลเดรน' ในปี 2016 มอร์ลีย์ได้รับรางวัลมนุษยธรรมของวาไรตี

ในปี 2022 มอร์ลีย์ได้รับพระราชทานเครื่องราชอิสริยาภรณ์จักรวรรดิบริติช ชั้นตติยาภรณ์ เนื่องในวันเฉลิมพระชนมพรรษา สมเด็จพระราชินีนาถเอลิซาเบธที่ 2 แห่งสหราชอาณาจักร เนื่องจากเธอเป็นนักการกุศลและอาสาสมัครให้กับผู้ด้อยโอกาสทั้งในสหราชอาณาจักรและต่างประเทศ

## เครื่องราชอิสริยาภรณ์
* พ.ศ. 2565 – 80x80px เครื่องราชอิสริยาภรณ์จักรวรรดิบริติช ชั้นตติยาภรณ์ (CBE)

## อ้างอิง

## แหล่งข้อมูลอื่น
* 

หมวดหมู่:ผู้ได้รับเครื่องราชอิสริยาภรณ์ซีบีอี
หมวดหมู่:นางแบบอังกฤษ
หมวดหมู่:มิสเวิลด์
หมวดหมู่:บุคคลจากลอนดอน
หมวดหมู่:นักธุรกิจชาวอังกฤษ
หมวดหมู่:ประธานบริษัท
สโมสรฟุตบอลแมนเชสเตอร์ซิตีในฤดูกาล 2025–26

**ฤดูกาล 2025–26** เป็นฤดูกาลที่ 131 ของสโมสรฟุตบอลแมนเชสเตอร์ซิตี และเป็นฤดูกาลที่ 24 ติดต่อกันในลีกสูงสุด. นอกเหนือจาก ลีกภายในประเทศ, สโมสรจะได้เข้าร่วมใน เอฟเอคัพ, อีเอฟแอลคัพ, ยูฟ่าแชมเปียนส์ลีก เป็นฤดูกาลที่ 14 ติดต่อกัน

นี่จะเป็นฤดูกาลแรกของสโมสรนับตั้งแต่ฤดูกาล 2014-15 ที่ไม่มีผู้เล่นกองกลางตัวรุกอย่าง เกฟิน เดอ เบรยเนอ ซึ่งย้ายไปนาโปลีหลังจากหมดสัญญา และเป็นฤดูกาลแรกนับตั้งแต่ฤดูกาล 2016-17 ที่ไม่มีไคล์ วอล์กเกอร์ โดยย้ายไปเบิร์นลีย์ และแอแดร์ซง โดยย้ายไปเฟเนร์บาห์เช บือร์นาร์ดู ซิลวา ได้รับการแต่งตั้งเป็นกัปตันทีมคนใหม่ของสโมสรหลังจากการย้ายออกของไคล์ วอล์คเกอร์ นอกจากนี้ยังเป็นฤดูกาลแรกนับตั้งแต่ฤดูกาล 2020-21 ที่สโมสรไม่ได้เข้าสู่ฤดูกาลพรีเมียร์ลีกในฐานะแชมป์เก่า

## ซื้อขาย

### เข้า

### ยืมเข้า

### ออก

### ยืมออก

## การแข่งขัน
### สถิติโดยรวม

### พรีเมียร์ลีก

#### ตารางคะแนนลีก

#### ผลงานในลีกโดยรวม

#### ผลงานในลีกในแต่ละนัด

#### แมตช์
เมื่อวันที่ 18 มิถุนายน ค.ศ. 2025, ตารางการแข่งขันของ พรีเมียร์ลีก ได้รับการเผยแพร่แล้ว, โดยแมนเชสเตอร์ซิตีเริ่มต้นฤดูกาลด้วยการออกไปเยือน วุลเวอร์แฮมป์ตันวอนเดอเรอส์.

### เอฟเอคัพ

ในฐานะทีมจากพรีเมียร์ลีก, แมนเชสเตอร์ซิตีเข้าสู่เอฟเอคัพที่รอบสาม.

### อีเอฟแอลคัพ

ในฐานะหนึ่งในสโมสรพรีเมียร์ลีกที่เข้าร่วมการแข่งขันระดับทวีปยุโรป, แมนเชสเตอร์ซิตีเข้าสู่การแข่งขันในรอบที่สาม, และถูกจับสลากได้ออกไปเยือน ฮัดเดอส์ฟีลด์ทาวน์. พวกเขาได้จับสลากออกไปเยือน สวอนซีซิตี ในรอบที่สี่.

### ยูฟ่าแชมเปียนส์ลีก

#### รอบลีก

แมนเชสเตอร์ซิตีถูกจับสลากพบกับ โบรุสซีอาดอร์ทมุนท์, เรอัลมาดริด, ไบเออร์ เลเวอร์คูเซิน, บิยาร์เรอัล, นาโปลี, โบโด/กลิมต์, กาลาทาซาไร และ มอนาโก ในรอบลีก.

## สถิติ

### ผู้ทำประตู

*นับรวมทุกแมตช์การแข่งขัน. รายการจะเรียงลำดับตามตัวอักษรตามนามสกุลเมื่อจำนวนประตูรวมเท่ากัน.*

### การผ่านบอล

*นับรวมทุกแมตช์การแข่งขัน. รายการจะเรียงลำดับตามตัวอักษรตามนามสกุลเมื่อจำนวนแอสซิสต์รวมเท่ากัน.*

### คลีนชีตส์

*รายการจะเรียงตามหมายเลขเสื้อเมื่อจำนวนคลีนชีตส์เท่ากัน. ตัวเลขในวงเล็บแสดงถึงการแข่งขันที่ผู้รักษาประตูทั้งสองคนเข้าร่วมและรักษาคลีนชีตได้ทั้งคู่
; ตัวเลขในวงเล็บจะมอบให้กับผู้รักษาประตูที่ถูกเปลี่ยนตัวเข้า, ในขณะที่ผู้รักษาประตูที่อยู่ในสนามตอนเริ่มเกมจะได้คลีนชีตเต็มๆ.*

## อ้างอิง

หมวดหมู่:ฤดูกาลของสโมสรฟุตบอลแมนเชสเตอร์ซิตี
ม
สถานเอกอัครราชทูตไทย ณ กรุงนิวเดลี

**สถานเอกอัครราชทูตไทย ณ กรุงนิวเดลี** () เป็นคณะผู้แทนทางทูตของไทยในอินเดีย โดยมี นางสาวชวนาถ ทั่งสัมพันธ์ เป็นเอกอัครราชทูต

สถานเอกอัครราชทูตให้บริการพื้นที่ภาคเหนือ ภาคตะวันตก ภาคกลาง ภาคตะวันออก และภาคตะวันออกเฉียงเหนือของอินเดีย รวมถึงภูฏานที่อยู่ในเขตอำนาจ นอกจากนี้ ประเทศไทยยังมีสถานกงสุลใหญ่ไทย ณ เมืองเจนไนที่ให้บริการพื้นที่ภาคใต้ของอินเดีย และสังกัดอยู่กับสถานเอกอัครราชทูต

## ประวัติ
หลังจากสถาปนาความสัมพันธ์ทางการทูตระหว่างประเทศทั้งสองในวันที่ 1 สิงหาคม พ.ศ. 2490 ทั้งสองประเทศก็เริ่มสร้างสถานกงสุลในเมืองหลวงที่สอดคล้องกัน และยกระดับเป็นสถานทำการไปรษณีย์ในวันที่ 3 ตุลาคม พ.ศ. 2494 โดยอาคารเริ่มแรกได้รับการเช่าในถนนออรังเซพ จากนั้นจึงย้ายมาที่ตั้งปัจจุบัน บ้านพักเอกอัครราชทูตสร้างขึ้นในปี พ.ศ. 2498

## รายนามเอกอัครราชทูต
เอกอัครราชทูตคนแรกประจำอินเดียคือ ถนัด คอมันตร์ เอกอัครราชทูตคนปัจจุบันคือ นางสาวชวนาถ ทั่งสัมพันธ์

## รายละเอียด
สถานเอกอัครราชทูตไทย ณ กรุงนิวเดลี มีเนื้อที่ประมาณ 4 เอเคอร์ (11 ไร่) โดยใช้พื้นที่ในรูปแบบการเช่าถาวรจากรัฐบาลอินเดีย

สถานทูตยังจัดกิจกรรมด้านการศึกษา วัฒนธรรม และทวิภาคีต่างๆ อีกด้วย กิจกรรมดังกล่าวมีทั้งในระดับภูมิภาคและระดับทวิภาคี

### สถานที่สำคัญ
สถานที่สำคัญภายในสถานเอกอัครราชทูตประกอบไปด้วย 

* ต้นโพธิ์ ซึ่งได้รับมอบหน่อต้นพระศรีมหาโพธิ์จากพิธีฉลองวัดพุทธคยาเนื่องในโอกาส 25 พุทธศตวรรษในปี พ.ศ. 2499 และนำมาปลูกในบริเวณสระน้ำระหว่างทำเนียบเอกอัครราชทูตและที่ทำการสถานเอกอัครราชทูต
* พระบรมราชานุสาวรีย์พระบาทสมเด็จพระปรมินทรมหาภูมิพลอดุลยเดช บรมนาถบพิตร ประดิษฐานบริเวณส่วนหย่อมใกล้เคียงกับต้นโพธิ์ โดยในภายหลังได้เชิญไปประดิษฐานที่สวนระเบียงชั้น 3 ของอาคารสำนักงาน

## ดูเพิ่ม
* ความสัมพันธ์ไทย–อินเดีย
* สถานกงสุลใหญ่ไทย ณ เมืองเจนไน
* คณะผู้แทนทางทูตในประเทศไทย

## แหล่งข้อมูลอื่น
* 

## อ้างอิง

หมวดหมู่:ความสัมพันธ์ไทย–อินเดีย
นิวเดลี
ไทย
ฉัตร์ณลิณ โชติจิรวราฉัตร

**ฉัตร์ณลิณ โชติจิรวราฉัตร** (เกิด 14 ธันวาคม 2540) ชื่อเล่น **นลิน** เป็นนางงามและนางแบบชาวไทย เป็นที่รู้จักจากการประกวด มิสแกรนด์ไทยแลนด์ 2017 และ มิสยูนิเวิร์สไทยแลนด์ 2023
## ประวัติ
ฉัตรนลินเกิดเมื่อวันที่ 14 ธันวาคม พ.ศ. 2540 ที่จังหวัดกำแพงเพชร โดยสําเร็จจากการศึกษาระดับมัธยมศึกษา โรงเรียนกำแพงเพชรพิทยาคม และระดับปริญญาตรี คณะนิเทศศาสตร์ วิทยาลัยนานาชาติ มหาวิทยาลัยกรุงเทพ

## การประกวด
ฉัตรนลินเข้าสู่วงการนางงามในปีพ.ศ. 2560 ในเข้าร่วมประกวดมิสแกรนด์กําแพงเพชร 2017 โดยคว้าตำแหน่งชนะเลิศไป ทําให้เป็นตัวแทนจังหวัดกําแพงเพชร เข้าร่วมประกวด มิสแกรนด์ไทยแลนด์ 2017 โดยคว้าตําแหน่งรองชนะเลิศอันดับ 1 ไปครอง ก่อนถูกปลดตําแหน่งในภายหลัง ต่อมาในปีพ.ศ. 2566 ฉัตรนลินได้รับการแต่งตั้งเป็นมิสยูนิเวิร์สไทยแลนด์ประจวบคีรีขันธ์ 2566 เป็นตัวแทนจังหวัดประจวบคีรีขันธ์เข้าร่วมประกวด มิสยูนิเวิร์สไทยแลนด์ 2566 โดยได้ตําแหน่งรองชนะเลิศอันดับ 3 ภายหลังได้ถูกขึ้นมาเป็นรองชนะเลิศอันดับ 1 ต่อมาได้ถูกแต่งตั้งเป็นมิสอินเตอร์คอนติดเนนตัลไทยแลนด์ 2023 ทําให้เป็นตัวแทนประเทศไทยเข้าร่วมประกวดมิสอินเตอร์คอนติดเนนตัล 2023 โดยได้รับตําแหน่งชนะเลิศ

## อ้างอิง

## แหล่งข้อมูลอื่น

* 
*
สถานกงสุลใหญ่ไทย ณ เมืองเจนไน

**สถานกงสุลใหญ่ไทย ณ เมืองเจนไน** () เป็นคณะผู้แทนของไทยในอินเดียใต้ โดยเป็นตัวแทนผลประโยชน์ของรัฐบาลไทยในภูมิภาค หน่วยงานอื่น ๆ ในประเทศ ได้แก่ สถานเอกอัครราชทูตไทยในนิวเดลี และสถานกงสุลใหญ่ไทยในโกลกาตาและมุมไบ สถานกงสุลใหญ่เจนไนครอบคลุมรัฐทางตอนใต้ ได้แก่ ทมิฬนาฑู, อานธรประเทศ, เตลังคานา, กรณาฏกะ และเกรละ กงสุลใหญ่คนปัจจุบันคือ นายรชา อารีพรรค

## ที่ตั้ง
สถานที่ตั้งสถานกงสุลใหญ่ไทยในเมืองเจนไนตั้งอยู่ที่เลขที่ 116 ถนนชาเมียร์ นันดานัม เจนไน มีผลใช้บังคับตั้งแต่วันที่ 1 พฤศจิกายน พ.ศ. 2561 ก่อนหน้านี้ สถานกงสุลใหญ่พร้อมด้วยสำนักงานการค้าไทยตั้งอยู่ที่เลขที่ 116 ถนนชาเมียร์ นันดานัม เจนไน

## ประวัติ
แผนการจัดตั้งสถานกงสุลใหญ่ไทยในเมืองเจนไนได้รับการดำเนินการในปี พ.ศ. 2546 สถานกงสุลดังกล่าวสร้างเสร็จในช่วงปลายปี พ.ศ. 2548

ในเดือนพฤศจิกายน พ.ศ. 2548 สถานกงสุลใหญ่ในเมืองเจนไนได้เปิดศูนย์รับคำร้องขอวีซ่าไทยแห่งแรกในเมือง ซึ่งตั้งอยู่ที่ถนนเมาท์ เตยนัมเปต กงสุลใหญ่ กรองกนิษฐ์ รักเจริญ ได้เปิดศูนย์รับคำร้องขอวีซ่าแห่งใหม่ที่เอ็กมอร์ในปี พ.ศ. 2561

เมื่อวันที่ 8 ตุลาคม พ.ศ. 2549 สถานกงสุลใหญ่ได้ก่อตั้งสมาคมนักศึกษาไทยในบังกาลอร์ (ThaiSAB) ซึ่งเป็นสหภาพนักศึกษาไทยที่ไม่แสวงหากำไรซึ่งประกอบอาชีพทางวิชาการและการวิจัยในเมืองบังกาลอร์

## รายชื่อกงสุลใหญ่

## การทำงาน
ในปี พ.ศ. 2552 สถานกงสุลใหญ่เจนไนออกวีซ่าเกือบ 300 ฉบับต่อวัน ขณะที่สถานเอกอัครราชทูตในนิวเดลีอยู่ในอันดับต้น ๆ โดยดำเนินการวีซ่า 600 ฉบับต่อวัน สถานกงสุลใหญ่เจนไนมีส่วนสนับสนุนเกือบ 20 เปอร์เซ็นต์ของกระแสวีซ่าต่อปีมายังประเทศไทย

สถานกงสุลใหญ่ควบคุมศูนย์รับคำร้องขอวีซ่าที่ตั้งอยู่ในเมืองเจนไน ไฮเดอราบาด เบงคลูรู และโกจจิ โดยสถานกงสุลใหญ่เจนไนจะเป็นผู้ประเมินคำร้องขอวีซ่าทั้งหมด ในปี พ.ศ. 2554 ศูนย์ในเจนไนได้รับคำร้องขอวีซ่า 400 ถึง 600 คำร้องขอต่อวัน ในเดือนตุลาคม พ.ศ. 2565 สถานกงสุลได้ต่ออายุคำสั่งดำเนินการคำร้องขอวีซ่าทั่วอินเดียกับ วีเอฟเอสโกลบอล

## กิจกรรมทางสังคม
เมื่อวันที่ 11 ตุลาคม พ.ศ. 2553 สถานกงสุลใหญ่ได้บริจาคหนังสือชุดเกี่ยวกับประวัติศาสตร์วัฒนธรรม บุคคล ลำดับชั้นทางการเมือง สถานที่ และความสำคัญทางเศรษฐกิจของประเทศไทยให้แก่ห้องสมุด 100 ปี อันนา ที่ โคตตุร์ปุรัม

## ดูเพิ่ม

* สถานเอกอัครราชทูตไทย ณ กรุงนิวเดลี
* ความสัมพันธ์ไทย–อินเดีย
* คณะผู้แทนทางทูตในประเทศไทย

## อ้างอิง

## แหล่งข้อมูลอื่น
* Official website of the Royal Thai Consulate-General in Chennai
* Kingdom of Thailand Ministry of Foreign Affairs homepage
* List of Thai Embassies and Consulates

เจนไน
หมวดหมู่:ความสัมพันธ์ไทย–อินเดีย
ไทย
หมวดหมู่:องค์การในเจนไน
ออยเกน ไบเออร์

**ออยเกน ไบเออร์** (18 กุมภาพันธ์ 1882 ใน โปโฮเรลิซ (มอเรเวีย) – 25 กรกฎาคม 1940 ในซัลทซ์บวร์ค เป็น  จอมพลโท ชาวออสเตรีย ในช่วงทศวรรษ 1930 และเป็นนายพล แวร์มัคท์แห่งกองทหารราบในช่วงปีแรกๆ ของสงครามโลกครั้งที่สอง

ตั้งแต่ปี 1935 ถึง 1938 เบเออร์ เป็นผู้บัญชาการกองพลที่ 6 ของกองทหารเยอรมัน ประจำการที่อินส์บรุค หลังจากการผนวกออสเตรีย-เยอรมัน (อันชลุส) เขาก็ถูกโอนย้ายไปยังกองทัพเยอรมัน โดยได้รับมอบหมายให้บัญชาการ กองพลที่ 18 ซึ่งเป็นตำแหน่งที่เขาดำรงอยู่จนกระทั่งไม่นานก่อนเสียชีวิต เขาเป็นนายทหารออสเตรียอาวุโสที่สุดที่โอนไปยังกองทัพเยอรมัน

## ประวัติ
เบเออร์ เข้าร่วมกองทัพออสเตรีย-ฮังการี เมื่อวันที่ 18 สิงหาคม 1902 และกลายเป็นนักเรียนนายร้อยในกรมทหารราบ ที่ 31 เขาสำเร็จการฝึกอบรมนายทหารและถูกโอนไปเป็นเสนาธิการทหารบก ในปี 1910 ในช่วงสงครามโลกครั้งที่หนึ่ง เขาเป็นนายทหารฝ่ายเสนาธิการของกองพลทหารราบที่ 17 รวมถึงตำแหน่งอื่นๆ ด้วย หลังสงคราม เขาถูกนำเข้าสู่กองทัพออสเตรียและได้รับคำสั่งให้บัญชาการกองพลที่ 6 ในอินส์บรุค

เมื่อ ออสเตรียถูกผนวกในวันที่ 15 มีนาคม 1938 เขาถูกนำตัวเข้าสู่กองทัพแวร์มัคท์ของ เยอรมัน วันที่ 1 เมษายน เขาได้รับมอบหมายให้บัญชาการกองพลทหารราบที่ 18 ซึ่งเขาดำรงตำแหน่งจนเสียชีวิต ด้วยการแต่งตั้งให้ดำรงตำแหน่งผู้บัญชาการ เขายังได้ดำรงตำแหน่งผู้บัญชาการของ แวร์คไรส์ XVIII จนกระทั่งมีการระดมพลในช่วงฤดูร้อนของปีพ.ศ. 1939 เบเยอร์ ซึ่งป่วย เป็นโรคมะเร็งอยู่แล้วเสียชีวิตเมื่อวันที่ 25 กรกฎาคม พ.ศ. 1940 ที่เมืองซัลทซ์บวร์คและถูกฝังไว้ที่เมืองฮีตซิง

## ยศ
* 18 สิงหาคม 1902	คาเด็ตต์
* 1 พฤศจิกายน 1903	ลีอุตนันท์
* 1 พฤศจิกายน 1909	โอเบอร์เลอุตนันท์
* 1 พฤษภาคม 1913	หัวหน้ากลุ่ม
* 1 พฤศจิกายน 1917	วิชาเอก
* 8 กรกฎาคม 1921	โอเบอร์สตลูทนันท์
* 1 มิถุนายน 	1924 โอเบิร์สต์ (ตำแหน่ง)
* 24 กุมภาพันธ์ 1926	โอเบิร์สท์ (ยศ)
* 30 กันยายน 1931	พลเอก
* 22 ธันวาคม 1936	จอมพล
* 1 เมษายน 1938	พลเอกทหารราบ

อ้างอิง: 

## เหรียญเกียรติยศ
* กางเขนเหล็ก (1914) ชั้น 2
* เหรียญกล้าหาญทหาร 1848-1908
* เหรียญเกียรติยศทางทหารชั้น 3 พร้อมเครื่องหมายเกียรติยศสงครามและดาบ(ออสเตรีย-ฮังการี)
* เครื่องราชอิสริยาภรณ์มงกุฎเหล็กชั้น 3 พร้อมเครื่องราชอิสริยาภรณ์สงครามและดาบ (ออสเตรีย)
* เหรียญเกียรติยศทหารเงิน("Signum Laudis") พร้อมดาบ (ออสเตรีย-ฮังการี)
* เหรียญเกียรติยศทหารทองแดง("Signum Laudis") พร้อมดาบ (ออสเตรีย-ฮังการี)
* เหรียญที่ระลึกสงครามออสเตรียพร้อมดาบ
* กางเขนแห่งเกียรติยศแห่งสงครามโลกครั้งที่ 1914/1918
* เครื่องอิสริยาภรณ์กิตติคุณแห่งสาธารณรัฐออสเตรีย

## อ้างอิง
วัดประดู่พัฒนาราม

**วัดประดู่พัฒนาราม** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลท่าวัง อำเภอเมืองนครศรีธรรมราช จังหวัดนครศรีธรรมราช ตั้งอยู่คู่กับวัดแจ้งราวจะเป็นวัดเดียวกัน มีเนื้อที่ทั้งหมด 19 ไร่ 54.7 ตารางวา โฉนดที่ดิน เลขที่ 7062 เล่มที่ 71 หน้าที่ 62 

วัดประดู่พัฒนาราม หรือ **วัดประดู่** ชาวนครเรียกวัดนี้ว่า **วัดโด** เพราะคำว่า โด เป็นชื่อต้นไม้ซึ่งภาษากลางเรียกว่าประดู่ วัดประดู่พัฒนารามตั้งวัดเมื่อ พ.ศ. 1815 ได้รับพระราชทานวิสุงคามสีมา พ.ศ. 1820 ประวัติอีกแห่งระบุว่า ในสมัยสมเด็จพระราเมศวรได้อพยพพลเมืองจากทางทางเหนือมาตั้งถิ่นฐานทางภาคใต้ รวมทั้งเมืองนครศรีธรรมราชด้วย โดยพระพนมวัง มีภริยาชื่อ นางเสดียงทอง ถูกส่งให้มาควบคุมดูแลพลเมือง และช่วยพัฒนาท้องถิ่น พร้อมเครือญาติจำนวนมาก สมเด็จพระราเมศวรยังได้นิมนต์พระภิกษุให้มาช่วยสร้างวัดควบคู่กันด้วย โดยให้พระมหาเถรอนุรุทธนำญาติโยมจากเมืองยศโสทรมาสร้างวัดทางทิศเหนือของชานเมืองนครศรีธรรมราช ในบริเวณป่าที่มีต้นประดู่ขึ้นอยู่มาก จึงเรียกว่า วัด"ประดู่"  ต่อมาเสื่อมโทรมลงจนเป็นวัดร้างได้รับการปฏิสังขรณ์เป็นครั้งคราว เมื่อมีพระภิกษุมาจำพรรษาอยู่บางครั้ง

ตามประวัติเล่ากันว่าวัดนี้พี่สาวเจ้าพระยานครศรีธรรมราช (พัฒน์) ชื่อหญิง เป็นผู้สร้างโบราณสถานที่สำคัญภายในวัดประดู่ คือ เก๋งจีนพระเจ้าตาก สันนิษฐานว่าสร้างในราว พ.ศ. 2358–2360 ได้รับขึ้นทะเบียนไว้เป็นโบราณสถานแห่งชาติ เมื่อ 17 กันยายน พ.ศ. 2479 เก๋งจีนมีลักษณะเป็นศิลปะแบบจีน ทรงอาคารเป็นรูปสี่เหลี่ยมผืนผ้า กว้าง 6.40 เมตร ยาว 10.30 เมตร หันหน้าไปทางทิศใต้ ผนังก่ออิฐถือปูนหนา 45 เซนติเมตร ผนังทึบ 3 ด้าน ภายนอกเก๋งมีบัวหมู่ซึ่งบรรจุอัฐิวงศ์ญาติในตระกูล ณ นคร อยู่เป็นจำนวนมาก

## อ้างอิง

ประดู่พัฒนาราม
หมวดหมู่:โบราณสถานในจังหวัดนครศรีธรรมราช
กางเขนแห่งเกียรติยศแห่งสงครามโลกครั้งที่ 1914/1918

**กางเขนแห่งเกียรติยศแห่งสงครามโลกครั้งที่ 1914/1918** (ภาษาเยอรมัน: *Kriegskreuz für Zivilverdienst 1914/1918*) เป็นเหรียญตราแห่งเกียรติยศของสาธารณรัฐไวมาร์ จัดตั้งโดยจอมพล เพาล์ ฟ็อน ฮินเดินบวร์คโดยคำสั่งลงวันที่ 13 กรกฎาคม ค.ศ. 1934 เพื่อรำลึกถึงทหารเยอรมันที่เข้าร่วมรบในสงครามโลกครั้งที่หนึ่ง (ค.ศ. 1914-1918) นี่เป็นเหรียญเกียรติยศอย่างเป็นทางการเหรียญแรกของเยอรมนีสำหรับทหารของจักรวรรดิเยอรมันที่เข้าร่วมในสงคราม และเมื่อทหารเหล่านั้นเสียชีวิตไปแล้ว เหรียญนี้ยังมอบให้กับญาติที่ยังมีชีวิตอยู่ด้วย

## อ้างอิง
ทรูธโซเชียล

**ทรูธโซเชียล** (, เขียนตามแบบเป็น **TRUTH**) เป็นเครือข่ายสังคมออลต์เทค ที่ Trump Media & Technology Group (TMTG) บริษัทสื่อและเทคโนโลยีสัญชาติอเมริกันเป็นเจ้าของ โดยมีดอนัลด์ ทรัมป์ ประธานาธิบดีสหรัฐ เป็นผู้ถือหุ้นส่วนใหญ่ แอปนี้ได้รับการกล่าวถึงเป็น "โคลนทวิตเตอร์" ที่แข่งขันกับ Parler, Gab และมาสโตดอน ในการพยายามนำเสนอทางเลือกอื่นให้กับทวิตเตอร์และเฟซบุ๊ก

บริการนี้เปิดให้ใช้งานในวันที่ 21 กุมภาพันธ์ ค.ศ. 2022 นับตั้งแต่กลาง ค.ศ. 2022 ทรูธโซเชียลเผชิญประสบปัญหาทางการเงินและกฎระเบียบ ในตอนแรกแอปพลิเคชันไม่สามารถใช้งานในกูเกิล เพลย์ เนื่องจากละเมิดนโยบายห้ามเนื้อหาที่มีการคุกคามทางร่างกายและยุยงให้เกิดความรุนแรงของกูเกิล แต่กูเกิล เพลย์รับรองในเดือนตุลาคม ค.ศ. 2022 หลังตกลงที่จะบังคับใช้นโยบายต่อต้านการยุยงปลุกปั่น

 ทรูธโซเชียลติดอันดับที่ 38 ในแอปสโตร์ของแอปเปิลสำหรับแอปสื่อสังคม และ SimilarWeb จัดให้อยู่ในอันดับที่ 203 ในหมวดหมู่ "News & Media Publishers" ตามหลัง Gab ที่อันดับ 154 แต่อยู่ก่อนหน้า Parler ที่อันดับ 1,052 ทรัมป์ประมาณการในการเปิดเผยข้อมูลทางการเงินส่วนบุคคลในเดือนเมษายน ค.ศ. 2023 ว่ามูลค่าของเว็บไซต์อยู่ระหว่าง 5 ล้านถึง 25 ล้านดอลลาร์สหรัฐ

## อ้างอิง

## แหล่งข้อมูลอื่น

*
ว่านกุ้ยเฟย

**ว่านกุ้ยเฟย** คือ นามของราชตระกูลหรือพระนามของพระมเหสีของจักรพรรดิจีนอาจหมายถึง:

## สำหรับนามของราชตระกูลเดิมของพระมเหสีของจักรพรรดิจีนโบราณ
*พระมเหสีกงซู่หวงกุ้ยเฟย (พ.ศ.1971–2030) พระภรรยาเจ้าในรัชกาลจักรพรรดิเฉิงฮว่า
*พระมเหสีว่านเฟย (พ.ศ.1974–2010) พระภรรยาเจ้าในรัชกาลจักรพรรดิหมิงอิงจง

## สำหรับพระนามของพระมเหสีของจักรพรรดิจีนโบราณ
*หวั่นกุ้ยไท่เฟย์ (พ.ศ.2260–2350) พระภรรยาเจ้าในรัชกาลจักรพรรดิเฉียนหลง
*พระมเหสีว่านกุ้ยเฟย (พ.ศ.2378–2437) พระภรรยาเจ้าในรัชกาลจักรพรรดิเสียนเฟิง

## ดูเพิ่ม
*หวังกุ้ยเฟย
แม่มดแชมปิญอง

เป็นซีรีส์มังงะญี่ปุ่นที่เขียนและวาดภาพโดยทาจิบานะ ฮิงูจิ เริ่มเผยแพร่เป็นตอนในเว็บไซต์มังงะ *มังงะ พาร์ค*ของสำนักพิมพ์ฮาคุเซ็นชะ เมื่อเดือนตุลาคม พ.ศ. 2562 ซีรีส์อนิเมะทางโทรทัศน์ที่ผลิตโดยสตูดิโอไต้ฝุ่นกราฟฟิกส์และ Qzil.la ออกอากาศตั้งแต่เดือนมกราคมจนถึงเดือนมีนาคม พ.ศ. 2569

## ตัวละคร
;
:
;
:
;
:
;
:
;
:
;
:
;
:

## สื่อ
### มังงะ
*แม่มดแชมปิญอง*เขียนและวาดภาพประกอบโดยทาจิบานะ ฮิงูจิ เริ่มเผยแพร่บนเว็บไซต์มังงะ*มังงะ พาร์ค* ของสำนักพิมพ์ฮาคุเซ็นชะ เมื่อวันที่ 18 ตุลาคม พ.ศ. 2562 เรื่องราวเสริมได้รับการตีพิมพ์ในนิตยสาร*[[ซา ฮานะ โตะ ยูเมะ]]*ในสัปดาห์ถัดมา ตอนต่างๆ เหล่านี้ได้รับการรวบรวมตีพิมพ์เป็นเล่ม(*[[ทังโกบง]]*) จำนวน 6 เล่ม ณ เดือนธันวาคม พ.ศ. 2567 สำนักพิมพ์บงกชได้ประกาศเป็นผู้ถือลิขสิทธิ์ในการแปลและตีพิมพ์เรื่องนี้เป็นภาษาไทยเมื่อวันที่ 18 เมษายน พ.ศ. 2568

### อนิเมะ
มีการประกาศสร้างเป็นซีรีส์อนิเมะทางโทรทัศน์เมื่อวันที่ 13 ธันวาคม พ.ศ. 2567 ซีรีส์นี้ได้รับการผลิตโดยสตูดิโอไต้ฝุ่นกราฟฟิกส์และ Qzil.la และกำกับโดยโยซูเกะ คุโบะ โดยมีบทที่เขียนโดยยูโกะ คากิฮาระ และออกแบบตัวละครโดยมิกิ มัตสึโมโตะ ซีรีส์นี้ออกอากาศตั้งแต่วันที่ 9 มกราคม จนถึงวันที่ 20 มีนาคม พ.ศ. 2569 ทางช่องทีบีเอส และช่องอื่น ๆ เพลงเปิดของเรื่องคือ  ร้องโดยโรซุ และเพลงปิดของเรื่องคือ  ร้องโดย 

#### รายชื่อตอน
{{Episode table 
| background = 
| overall    = 
| title      = 
| titleR     = 
| director   = 
| directorR  =  
| writer     = 
| writerR    =  
| aux2       = 
| aux2T      = สตอรีบอร์ดโดย
| aux2R      =  
| airdate    = 
| airdateR   = 
| episodes   = 

## ผลตอบรับ
ซีรีส์นี้ได้รับการแนะนำโดยนักวาดมังงะชิกะ อุมิโนะและศิลปินยูโกะ ฮิงูจิ

## หมายเหตุ

## อ้างอิง

## แหล่งข้อมูลอื่น
* 
* 
*

หมวดหมู่:มังงะที่ตีพิมพ์ในปี พ.ศ. 2562
หมวดหมู่:ซีรีส์อนิเมะทางโทรทัศน์ที่เริ่มออกอากาศตั้งแต่ พ.ศ. 2569
หมวดหมู่:อนิเมะและมังงะเกี่ยวกับมด (บุคคล)
หมวดหมู่:ซีรีส์อนิเมะที่สร้างจากมังงะ
หมวดหมู่:หนังสือการ์ตูนเกี่ยวกับเวทมนตร์
หมวดหมู่:การ์ตูนญี่ปุ่นแนวจินตนิมิต
หมวดหมู่:มังงะของสำนักพิมพ์ฮาคุเซ็นชะ
หมวดหมู่:เว็บคอมิกญี่ปุ่น
หมวดหมู่:การ์ตูนญี่ปุ่นแนวโชโจะ
หมวดหมู่:รายการโทรทัศน์ของทีบีเอส (ญี่ปุ่น)
หมวดหมู่:ไต้ฝุ่นกราฟฟิกส์
หมวดหมู่:เว็บคอมิกที่ได้รับการตีพิมพ์
หมวดหมู่:บงกช
ชุดดิน

**ชุดดิน** () ตั้งขึ้นโดยสหกรณ์การสำรวจดินแห่งชาติ (National Cooperative Soil Survey) ของหน่วยงานอนุรักษ์ทรัพยากรธรรมชาติ (Natural Resources Conservation Service) แห่งกระทรวงเกษตรสหรัฐ (USDA) เป็นระดับหนึ่งของระบบการจำแนกลำดับชั้นของระบบอนุกรมวิธานดินของกระทรวงเกษตรสหรัฐ (USDA Soil Taxonomy) วัตถุที่ได้รับการจำแนกคือดินหนึ่ง (soil individual) หรือพีดอน ชุดดินประกอบด้วยพีดอนหลายประเภทที่รวมเข้าด้วยกันเนื่องจากการก่อตัวของดิน (pedogenesis) เคมีวิทยาของดิน และสมบัติทางกายภาพของดินที่คล้ายคลึงกัน โดยเฉพาะอย่างยิ่ง ชุดดินหนึ่ง ๆ จะประกอบด้วยพีดอนที่มีช่วงชั้นดินซึ่งคล้ายกันในด้านสีดิน เนื้อดิน โครงสร้างดิน ความเป็นกรดเป็นด่างของดิน ความแน่น องค์ประกอบทางแร่และเคมี และการเรียงตัวในหน้าตัดดิน เหล่านี้ทำให้ดินในชุดเดียวกันมีสมรรถนะการใช้ประโยชน์ที่ใกล้เคียงกันในการใช้ที่ดิน

## เชิงอรรถและอ้างอิง

หมวดหมู่:ปฐพีวิทยา
รูดอล์ฟ ไวเอล

**รูดอล์ฟ ไวเอล** (10 ธันวาคม พ.ศ. 2426 – 19 มีนาคม พ.ศ. 2499) เป็นนายพลชาวเยอรมัน (พลเอกทหารยานเกราะ) ในช่วงสงครามโลกครั้งที่สอง

## ประวัติ
ไวเอลเข้าร่วมกองทัพในปี 1904 และได้เป็นเจ้าหน้าที่ในปี 1905 เขาทำหน้าที่ในกองทหารม้า เวือร์ทเทมแบร์ก ระหว่าง สงครามโลกครั้งที่ 1 หลังสงคราม ไวเอล เป็นสมาชิกของ ไฟรคอร์ ใน เวือร์ทเทมแบร์ก (1919) ตั้งแต่เดือนตุลาคม 1920 เขาทำหน้าที่ใน ไรชส์แวร์ ในปี 1938 เขาได้รับมอบหมายให้บังคับบัญชากองพันยานเกราะที่ 2 
ไวเอลได้รับการเลื่อนยศเป็นพันตรีในปี 1933 เป็นพลเอกในเดือนมกราคม 1937 และเป็นพันโทในปี 1938

ในช่วงสงครามโลกครั้งที่สอง ไวเอล เป็นผู้บังคับบัญชากองพลใน การบุกครองโปแลนด์ ยุทธการที่ฝรั่งเศส ยุทธการที่กรีซ ปฏิบัติการบาร์บาร็อสซา

ในปี 1941 ในวันที่ 3 มิถุนายน 1940 ไวเอล ได้รับรางวัล กางเขนอัศวินแห่งกางเขนเหล็ก หลังจากที่เยอรมันพ่ายแพ้ใน ยุทธการที่มอสโก ไวเอล ได้รับการเลื่อนยศเป็นนายพลแบบเต็มตัว (พลเอกทหารยานเกราะ) ต่อมาเขาได้เป็นผู้บัญชาการ กองพลยานเกราะที่ 48 หลังจากวันที่ 28 กันยายน 1942 ไวเอล ได้ทำงานเป็นเจ้าหน้าที่ใน กลุ่มทัพกลาง

ตั้งแต่เดือนกันยายน ค.ศ. 1943 ถึงวันที่ 20 กรกฎาคม ค.ศ. 1944 ไฟเอิลดำรงตำแหน่งผู้บัญชาการมณฑลทหารที่ 5 (*Wehrkreis V*) ในชตุทการ์ท เขาถูกปลดออกจากตำแหน่งเนื่องจากมีส่วนสมรู้ร่วมคิดในแผนลับ 20 กรกฎาคมเพื่อลอบสังหารอดอล์ฟ ฮิตเลอร์ ต่อมาในวันที่ 16 เมษายน ค.ศ. 1945 เขาถูกสั่งย้ายไปอยู่ในกองกำลังสำรองชั้นนายทหาร (*Führerreserve*) ของกองบัญชาการใหญ่ทหารบก (*Oberkommando des Heeres* หรือ OKH) หลังสิ้นสุดสงครามโลกครั้งที่สอง รูดอล์ฟ ไวเอล ตกเป็นเชลยของกองทัพสหรัฐเป็นเวลาสองปี เขาได้รับการปล่อยตัวใน ค.ศ. 1947 และเสียชีวิตใน ค.ศ. 1956

## อ้างอิง

หมวดหมู่:นายพล
หมวดหมู่:สงครามโลกครั้งที่สอง
นายลิขิตสารสนอง (ชัพน์ บุนนาค)

เสวกตรี **นายลิขิตสารสนอง (ชัพน์ บุนนาค)** (24 มิถุนายน พ.ศ. 2438–16 สิงหาคม พ.ศ. 2524) เป็นข้าราชสำนักชาวไทย อดีตเลขาธิการกรมบัญชาการกลางมหาดเล็ก และอดีตนคราภิบาลของดุสิตธานี เป็นผู้ที่ได้รับการยกย่องว่าเป็น **ลูกเสือคนแรกของสยาม**

## ประวัติ
นายลิขิตสารสนอง มีนามเดิมว่า ชัพน์ บุนนาค เกิดเมื่อวันที่ 24 มิถุนายน พ.ศ. 2438 เป็นบุตรชายของ นายฉ่า บุนนาค เลขานุการสมุหเทศาภิบาลมณฑลนครสวรรค์และมณฑลราชบุรี ส่วนมารดาชื่อ ทองสุก เป็นหลานปู่ของมหาอำมาตย์โทพระยาไกรเพชรรัตนสงคราม (แฉ่ บุนนาค) สมุหเทศาภิบาลมณฑลนครสวรรค์และมณฑลราชบุรี มีพี่น้องร่วมบิดามารดาทั้งหมด 9 คน

นายลิขิตสารสนองถึงแก่กรรมเมื่อวันที่ 16 สิงหาคม พ.ศ. 2524 ขณะอายุได้ 86 ปี

## การศึกษา
นายชัพน์ในวัยเด็ก คุณหญิงฟอง ไกรเพชรรัตนสงคราม ผู้เป็นย่าได้พาเข้าไปถวายตัวเป็นมหาดเล็กในรัชกาลที่ 6 จากนั้นจึงได้เข้าศึกษาในโรงเรียนมหาดเล็กหลวง 

## ลูกเสือคนแรกของสยาม
ในปี พ.ศ. 2454 เมื่อรัชกาลที่ 6 โปรดเกล้าฯ ให้ตั้งกองลูกเสือขึ้นเป็นครั้งแรก อาจารย์ใหญ่โรงเรียนมหาดเล็กหลวงในขณะนั้นได้พานายชัพน์ซึ่งแต่งเครื่องแบบลูกเสือไปเข้าเฝ้าฯ และมีรับสั่งว่า ข้ารับเจ้าเป็นลูกเสือไทยคนแรก ทำให้นายชัพน์เป็นลูกเสือคนแรกของสยาม

## อ้างอิง

หมวดหมู่:บุคคลที่เกิดในปี พ.ศ. 2438
หมวดหมู่:บุคคลที่เสียชีวิตในปี พ.ศ. 2524
หมวดหมู่:สกุลบุนนาค
หมวดหมู่:บรรดาศักดิ์ชั้นนาย
หมวดหมู่:ลูกเสือไทย
เควิน แมกคาร์ที

**เควิน แมกคาร์ที** (; เกิด 26 มกราคม ค.ศ. 1965) เป็นนักการเมืองชาวอเมริกันที่ดำรงตำแหน่งประธานสภาผู้แทนราษฎรสหรัฐคนที่ 55 ตั้งแต่เดือนมกราคมจนกระทั่งถูกปลดออกจากตำแหน่งในเดือนตุลาคม ค.ศ. 2023 เขาเป็นสมาชิกพรรคริพับลิกัน และดำรงตำแหน่งสมาชิกสภาผู้แทนราษฎรสหรัฐ รัฐแคลิฟอร์เนียเขตเลือกตั้งที่ 20 ตั้งแต่ปี ค.ศ. 2007 จนกระทั่งลาออกในปี ค.ศ. 2023

แมกคาร์ทีสำเร็จการศึกษาจากมหาวิทยาลัยแคลิฟอร์เนียสเตท วิทยาเขตเบเกอร์สฟีลด์ เขาทำหน้าที่เป็นสมาชิกสภาผู้แทนราษฎรแห่งรัฐแคลิฟอร์เนียถึงสองสมัย ก่อนที่จะได้รับเลือกให้เป็นสมาชิกสภาผู้แทนราษฎรสหรัฐในปี ค.ศ. 2006 แมกคาร์ทีดำรงตำแหน่งรองประธานวิปในสภาผู้แทนราษฎรฝ่ายริพับลิกันตั้งแต่ปี ค.ศ. 2009 ถึง 2011 และดำรงตำแหน่งผู้นำเสียงข้างมากในสภาผู้แทนราษฎรตั้งแต่ปี ค.ศ. 2011 ถึง 2014

## การดำรงตำแหน่งทางการเมือง
แมกคาร์ทีได้รับเลือกเป็นสมาชิกสภาผู้แทนราษฎรสหรัฐฯ ครั้งแรกในปี ค.ศ. 2006 และได้รับเลือกซ้ำในทุกสมัยจนถึงปี ค.ศ. 2023 เขาเคยดำรงตำแหน่งสำคัญหลายตำแหน่ง เช่น Majority Whip (ผู้นำเสียงข้างมาก), Majority Leader (ผู้นำเสียงข้างมากในสภา) และ Minority Leader (ผู้นำเสียงข้างน้อยในสภา)

## การดำรงตำแหน่ง[[ประธานสภาผู้แทนราษฎรสหรัฐ]]
ในเดือนมกราคม ค.ศ. 2023 แมกคาร์ทีได้รับเลือกเป็นประธานสภาผู้แทนราษฎรสหรัฐหลังจากการลงคะแนนถึง 15 ครั้ง ซึ่งเป็นสถิติที่ยาวนานที่สุดในรอบ 164 ปี โดยเขาต้องทำข้อตกลงกับกลุ่มสมาชิกฝ่ายขวาของริพับลิกันเพื่อให้ได้เสียงสนับสนุน

ในวันที่ 3 ตุลาคม ค.ศ. 2023 แมกคาร์ทีถูกปลดออกจากตำแหน่งประธานสภาผู้แทนราษฎรหลังจากสมาชิกสภาผู้แทนราษฎร แมตต์ เกตซ์ (Matt Gaetz) ยื่นคำร้อง "motion to vacate" ซึ่งได้รับการสนับสนุนจากสมาชิกพรรคริพับลิกันและเดโมแครต ทำให้เขากลายเป็นประธานสภาผู้แทนราษฎรคนแรกในประวัติศาสตร์ที่ถูกปลดออกจากตำแหน่งในระหว่างการดำรงตำแหน่ง

หลังจากที่แมกคาร์ทีได้พ้นจากตำแหน่งไป ได้มีการลงมติเลือก ไมก์ จอห์นสัน ขึ้นมาทำหน้าที่แทน

## ตำแหน่งต่างๆในสภาผู้แทนราษฎรของสหรัฐอเมริกา
### การมอบหมายงานคณะกรรมการ
* คณะกรรมการด้านบริการทางการเงิน
* อนุกรรมการด้านตลาดทุน การประกันภัย และวิสาหกิจที่รัฐบาลสนับสนุน
* อนุกรรมการด้านสถาบันการเงินและสินเชื่อผู้บริโภค

### การเป็นสมาชิกกลุ่ม
* คณะกรรมาธิการสภาคองเกรสภาคตะวันตก

## แกนนำพรรค
* คณะกรรมการกำกับดูแลพรรคริพับลิกันในสภา
* รองหัวหน้าฝ่ายควบคุมเสียงของพรรคริพับลิกันประจำสภาผู้แทนราษฎร (วิปพรรค) (ปี 2009-2011)
* วิปเสียงข้างมาก (ปี 2011-2014,2014-2019)
* วิปเสียงข้างน้อย (ปี 2019-2023)

## อ้างอิง

หมวดหมู่:บุคคลที่เกิดในปี พ.ศ. 2508
หมวดหมู่:บุคคลที่ยังมีชีวิตอยู่
หมวดหมู่:ประธานสภาผู้แทนราษฎรสหรัฐ
หมวดหมู่:พรรคริพับลิกัน (สหรัฐ)
กองพันยานเกราะที่ 9 (แวร์มัคท์)

**กองพลยานเกราะที่ 9** เป็นกองพลยานเกราะของกองทัพเยอรมันในช่วงสงครามโลกครั้งที่ 2 กองพลนี้ก่อตั้งขึ้นหลังจากที่**กองพลเบาที่ 4** ได้รับการจัดระเบียบใหม่ในเดือนมกราคม ค.ศ. 1940 กองพลนี้มีสำนักงานใหญ่ในกรุงเวียนนาภายในเขตทหารเยอรมัน

## อ้างอิง
นีล ดรักแมนน์

**นีล ดรักแมนน์** ( เกิด 5 ธันวาคม 1978) เป็นนักเขียน ผู้กำกับฝ่ายสร้างสรรค์ นักออกแบบ และโปรแกรมเมอร์ลูกครึ่งอิสราเอล–อเมริกัน ปัจจุบันดำรงตำแหน่งหัวหน้าสตูดิโอและหัวหน้าฝ่ายสร้างสรรค์ของนอตีด็อก เขาเป็นที่รู้จักจากผลงานในแฟรนไชส์ *[[อันชาร์ทิด]]* และ*[[เดอะลาสต์ออฟอัส (แฟรนไชส์)|เดอะลาสต์ออฟอัส]]* โดยเขาเป็นผู้ร่วมสร้างเกม *[[เดอะลาสต์ออฟอัส]]* รวมถึงฉบับซีรีส์โทรทัศน์ด้วย

ดรักแมนน์เริ่มต้นอาชีพในวงการวิดีโอเกมในฐานะเด็กฝึกงานที่นอตีด็อก ต่อมาในปี 2004 เขาเป็นโปรแกรมเมอร์ให้กับ *[[แจ็ก 3]]* และ *[[แจ็กเอกซ์: คอมแบตเรซิง]]* ก่อนจะรับหน้าที่เป็นนักออกแบบในเกม *[[อันชาร์ทิด: เดรกส์ฟอร์ชูน]]* (2007) เขาเป็นผู้ออกแบบร่วมของ *[[อันชาร์ทิด 2: อะมังทีฟส์]]* (2009) ซึ่งเขียนบทร่วมกับเอมี เฮนนิก และจอช เชอร์ ตัวเกมได้รับคำชื่นชมในด้านเนื้อเรื่องและคว้ารางวัลหลายรายการ นอกจากนี้ เขายังเป็นนักเขียนการ์ตูน โดยมีผลงานอย่าง *[[อันชาร์ทิด: อายออฟอินดรา]]* (2009), *[[อะเซคันด์ชานซ์แอตซาราห์]]* (2010) และ *[[เดอะลาสต์ออฟอัส: อเมริกันดรีมส์]]* (2013)

นีล ดรักแมนน์ ร่วมเป็นผู้นำในการพัฒนาเกม *เดอะลาสต์ออฟอัส* (2013) และ *[[อันชาร์ทิด 4: อะทีฟส์เอนด์]]* (2016) ในฐานะนักเขียนบทและผู้กำกับฝ่ายสร้างสรรค์ โดยเขียนบทร่วมกับจอช เชอร์ในภาคหลัง เขาได้รับการเลื่อนตำแหน่งเป็นรองประธานของนอตีด็อกในปี 2018 ระหว่างที่กำกับ *[[เดอะลาสต์ออฟอัส พาร์ต II]]* (2020) ซึ่งเขียนบทร่วมกับแฮลลีย์ กรอส ต่อมาได้รับตำแหน่งร่วมประธานในปี 2020 หัวหน้าฝ่ายสร้างสรรค์ในปี 2023 และหัวหน้าสตูดิโอในปี 2024 ดรักแมนน์ยังเป็นผู้ร่วมสร้างและเขียนบทซีรีส์ *[[เดอะลาสต์ออฟอัส (ละครโทรทัศน์)|เดอะลาสต์ออฟอัส]]* ฉบับโทรทัศน์ร่วมกับเครก เมซิน พร้อมทั้งกำกับบางตอนด้วย เขายังเป็นผู้กำกับเกมใหม่ *[[อินเตอร์กาแลกติก: เดอะเฮเรทิกโพรเฟต]]* ซึ่งเขียนบทร่วมกับแคลร์ คาเร

ผลงานของเขาใน *เดอะลาสต์ออฟอัส* *อันชาร์ทิด 4* และ *เดอะลาสต์ออฟอัส พาร์ต II* ได้รับคำชื่นชมในด้านการเขียนบทและการกำกับ และมักถูกยกให้เป็นหนึ่งในเกมที่มีบทดีที่สุดตลอดกาล ดรักแมนน์ได้รับรางวัลมากมาย รวมถึงรางวัลบริติชอะคาเดมีเกมส์อะวอดส์ 3 รางวัล D.I.C.E. อะวอดส์ 4 รางวัล เดอะเกมอะวอดส์ 2 รางวัล เกมดีเวลอปเปอส์ชอยส์อะวอดส์ 3 รางวัล และรางวัลสมาคมนักเขียนแห่งอเมริกา 4 รางวัล

## แหล่งข้อมูลอื่น

* 

หมวดหมู่:บุคคลที่เกิดในปี พ.ศ. 2521
หมวดหมู่:นักเขียนบทโทรทัศน์ชาวอเมริกัน
หมวดหมู่:ชาวอเมริกันเชื้อสายอิสราเอล
หมวดหมู่:ผู้อำนวยการฝ่ายสร้างสรรค์
หมวดหมู่:ชาวยิวอิสราเอล
หมวดหมู่:บุคคลที่ยังมีชีวิตอยู่
กองกำลังป้องกันชายแดน

**กองกำลังป้องกันชายแดน** คือหน่วยเฉพาะกิจที่จัดกำลังหลักจากกองทัพบกร่วมกับหน่วยงานป้องกันชายแดนอื่น ๆ เช่น ตำรวจตระเวนชายแดน, ทหารพราน และกองอาสารักษาดินแดน อยู่ภายใต้การบังคับบัญชาของ ศูนย์ปฏิบัติการกองทัพบก ผ่านศูนย์ปฏิบัติการของแต่ละกองทัพภาคในพื้นที่จำนวน 7 กองกำลัง

## โครงสร้าง
โครงสร้างของกองกำลังป้องกันชายแดน ประกอบไปด้วย

* ศูนย์ปฏิบัติการกองทัพบก (ศปก.ทบ.)
** ศูนย์ปฏิบัติการกองทัพภาคที่ 1 (ศปก.ทภ.1)
** ศูนย์ปฏิบัติการกองทัพภาคที่ 2 (ศปก.ทภ.2)
** ศูนย์ปฏิบัติการกองทัพภาคที่ 3 (ศปก.ทภ.3)
** ศูนย์ปฏิบัติการกองทัพภาคที่ 4 (ศปก.ทภ.4)

## ภารกิจ
กองกำลังป้องกันชายแดน เป็นหน่วยเฉพาะกิจที่เกิดจากการประกอบกำลังจากหลายส่วนเข้าด้วยกัน โดยมีกำลังหลักจากกองทัพบก และรับแผนยุทธศาสตร์และการปฏิบัติต่าง ๆ มาจากกรมยุทธการทหารบก มีแผนปฏิบัติการในการรองรับภัยคุกคามทั้งหมด 3 ส่วน คือ แผนป้องกันประเทศ สำหรับการใช้กำลังทหารขนาดใหญ่ แผนป้องกันชายแดน สำหรับการใช้กำลังรองลงมา และแผนเผชิญเหตุ คือการจำกัดเขตตามจุดที่เกิดภัยคุกคามขึ้น ซึ่งแผนรับมือต่าง ๆ มีการเตรียมการณ์และขั้นตอนพร้อมไว้หมดแล้ว

กองกำลังป้องกันชายแดน ปฏิบัติการภายใต้พันธกิจ 5 ข้อ คือ เฝ้าตรวจตราและป้องกันพื้นที่ชายแดน, เสริมสร้างความมั่นคงในพื้นที่ชายแดน, แก้ไขปัญหาด้านความมั่นคงในพื้นที่ชายแดน, ประสานความร่วมมือกันกับประเทศเพื่อนบ้านที่มีพรมแดนติดกัน และปฏิบัติการในพื้นที่ระวังป้องกัน

นอกจากนี้ยังแก้ไขปัญหาเกี่ยวเนื่องอื่น ๆ ตามภัยคุกคามที่เปลี่ยนแปลงในปัจจุบัน ทั้งปัญหายาเสพติด ปัญหาแรงงานข้ามชาติ ปัญหาอาชญากรรมข้ามชาติอื่น ๆ ปัญหาการลักลอบตัดไม้ทำลายป่าตามแนวชายแดน และสิ่งผิดกฎหมายตามแนวชายแดน

## พื้นที่รับผิดชอบ
กองกำลังป้องกันชายแดน มีพื้นที่รับผิดชอบเกือบตลอดแนวทั้งหมด 5,671 กิโลเมตร แบ่งพื้นที่รับผิดชอบไล่แนวจากพรมแดนทางบกในทิศตะวันออกได้ดังนี้

## ดูเพิ่ม
* ชายแดนไทย–กัมพูชา
* ชายแดนพม่า–ไทย
* ชายแดนมาเลเซีย–ไทย
* ศูนย์อำนวยการรักษาผลประโยชน์ของชาติทางทะเล

## อ้างอิง

หมวดหมู่:หน่วยงานในสังกัดกองทัพบกไทย
หมวดหมู่:เขตแดนไทย
กองพลภูเขาที่ 3 (แวร์มัคท์)

**กองพลภูเขาที่ 3** () เป็นหน่วยภูเขาหลักของกองทัพเยอรมัน ในช่วงสงครามโลกครั้งที่สอง กองพลนี้ก่อตั้งขึ้นจากหน่วยต่าง ๆ ของกองทัพออสเตรีย ภายหลังการผนวกดินแดนในปี 1938 (อันชลุส)

## ประวัติ
กองพลนี้เข้าร่วมในการบุกครองโปแลนด์ปี 1939 ซึ่งเป็นส่วนหนึ่งของกองทัพกลุ่มใต้แต่ถูกย้ายไปยังกองทหารรักษาการณ์ที่แนวรบตะวันตกก่อนที่การบุกโจมตีจะสิ้นสุดลง ในปี 1940 กองพลได้เข้าร่วมการบุกนอร์เวย์ โดยมีเหตุการณ์ที่มีชื่อเสียงที่สุดคือการส่งกองทหารภูเขาที่ 139 ภายใต้การนำของนายพล เอ็ดเวิร์ด ดีทเทิล โดยพยายามเข้ายึดเมืองนาร์วิกจากฝ่ายพันธมิตรจนเกือบถูกทำลายล้าง แต่รอดมาได้จากการพ่ายแพ้ของฝ่ายพันธมิตรในนอร์เวย์และรัฐบาลนอร์เวย์ก็ยอมแพ้ในท้ายที่สุด ในภายหลังจึงได้ยกเมืองให้กับเยอรมันหลังจาก การรุกรานฝรั่งเศส

ในปี 1941 กองพลได้เคลื่อนพลเข้าสู่แลปแลนด์เพื่อเข้าร่วมในปฏิบัติการซิลเบอร์ฟุคส์ ซึ่งเป็นการโจมตีอาร์กติกของโซเวียต ซึ่งเป็นส่วนหนึ่งของปฏิบัติการบาร์บารอสซา แต่ก็ไม่สามารถยึดเมืองมูร์มันสค์ได้ กองพลจึงถอนกำลังไปยังเยอรมนีเพื่อฟื้นฟูกำลังในช่วงปลายปี แต่ทิ้ง กองทหารราบภูเขาที่ 139 ไว้เพื่อปฏิบัติการด้วยตนเอง หลังจากฟื้นฟูกำลังแล้ว กองพลได้กลับไปยังนอร์เวย์ในปี 1942 ซึ่งทำหน้าที่เป็นกองหนุน จากนั้นจึงถูกย้ายไปยังแนวรบด้านตะวันออก ซึ่งทำหน้าที่เป็นกองหนุนสำหรับกองทัพกลุ่มเหนือใกล้เลนินกราดในเดือนพฤศจิกายน 1942 กองพลได้ถูกส่งไปยังแนวรบที่โซเวียตได้ล้อมเมืองเวลิกีเย ลูคิ จากนั้นจึงย้ายไปยังทางใต้ในช่วงกลางเดือนธันวาคมเพื่อไปสนับสนุนการรบที่สตาลินกราดกองพลได้ต่อสู้ในช่วงที่เหลือของสงครามทางตอนใต้ กองพลถูกผลักดันให้ล่าถอยอย่างต่อเนื่องในแนวรบผ่านยูเครน ฮังการี สโลวาเกีย และในที่สุดก็ยอมจำนนต่อโซเวียตในไซลีเซียเมื่อสิ้นสุดสงคราม

เมื่อวันที่ 1 มกราคม 1945 กองพลภูเขาที่ 3 (ซึ่งขณะนั้นอยู่ภายใต้กองทัพกลุ่มไฮนริซีของกลุ่มกองทัพกลุ่มเอ) มีกำลังพล 9,805 นาย****

## การจัดกำลัง
กองพลมีการจัดกำลังดังนี้: 

## ผู้บัญชาการ
* เอ็ดเวิร์ด ดีทเทิล (1938 – 14 มิถุนายน 1940)
* จูเลียส ริงเกล (14 มิถุนายน 1940 – 23 ตุลาคม 1940)
* ฮันส์ เครย์ซิง (23 ตุลาคม 1940 – 10 สิงหาคม 1943)
* เอ็กเบิร์ต พิคเกอร์ (10 สิงหาคม 1943 – 26 สิงหาคม 1943)
* ซิกฟรีด ราสป์ (26 สิงหาคม 1943 – 10 กันยายน 1943)
* เอ็กเบิร์ต พิคเกอร์ (10 กันยายน 1943 – 29 กันยายน 1943)
* ออกัสต์ วิทมันน์ (29 กันยายน 1943 – 3 กรกฎาคม 1944)
* พอล คลัตต์ (3 กรกฎาคม พ.ศ. 2487 – 8 พฤษภาคม พ.ศ. 2488)

## อ้างอิง
เปิดโลกเพชรพลอยกับหนูน้อยรูริ

***เปิดโลกเพชรพลอยกับหนูน้อยรูริ*** () เป็นซีรีส์มังงะญี่ปุ่น เขียนและวาดภาพประกอบโดย เคอิจิโร ชิบูยะ เรื่องราวเกี่ยวกับรูริ นักเรียนมัธยมปลายผู้ชื่นชอบแร่และอัญมณี ซึ่งได้พบกับนางิ นักศึกษาระดับปริญญาโท ทำให้เกิดความสนใจในวิทยาแร่ เรื่องนี้ได้รับการตีพิมพ์ในนิตยสารมังงะแนวเซเน็ง *[[Harta (magazine)|Harta]]* ของสำนักพิมพ์เอ็นเตอร์เบรน ตั้งแต่เดือนสิงหาคม พ.ศ. 2562 และได้มีการรวบรวมบทต่าง ๆ ไว้เป็นเล่มทังโกบง ทั้งหมด 5 เล่มตั้งแต่เดือนกันยายน พ.ศ. 2567 ซีรีส์อนิเมะโทรทัศน์ที่ผลิตโดยสตูดิโอไบด์ เริ่มออกอากาศในเดือนกรกฎาคม พ.ศ. 2568

## ตัวละคร
;
:
;
:
;
:
;
:
;
:

## สื่อ
### มังงะ
เขียนและวาดภาพประกอบโดย เคอิจิโร ชิบูยะ *เปิดโลกเพชรพลอยกับหนูน้อยรูริ* เริ่มตีพิมพ์ในนิตยสาร *Harta* ของเอ็นเตอร์เบรน เมื่อวันที่ 10 สิงหาคม พ.ศ. 2562  ทังโกบงเล่มแรกวางจำหน่ายเมื่อวันที่ 15 ตุลาคม พ.ศ. 2563 ณ เดือนกันยายน พ.ศ. 2567 มีการวางจำหน่ายถึงเล่มที่ 5 แล้ว

#### จำนวนเล่ม

### อนิเมะ
มีการประกาศสร้างซีรีส์อนิเมะโทรทัศน์เมื่อวันที่ 11 กันยายน พ.ศ. 2567 ซึ่งจะผลิตโดยสตูดิโอไบด์ และกำกับโดย ชิงโงะ ฟูจิอิ เขียนบทโดย มิจิโกะ โยโกเตะ ออกแบบตัวละครโดย มายุ ฟูจิอิ และแต่งเพลงประกอบโดย ไดซูเกะ อาจิวะ และคาซูกิ ยานางาวะ ซีรีส์นี้เริ่มออกอากาศในวันที่ 6 กรกฎาคม พ.ศ. 2568 ทางเอที-เอ็กซ์ และเครือข่ายอื่น ๆ มีเพลงเปิดคือ , ร้องโดย เร ยาซูดะ, ในขณะที่เพลงปิดคือ , ร้องโดย Hana Hope พลัสมีเดียเน็ตเวิร์คเอเชียได้รับลิขสิทธิ์ซีรีส์นี้ในเอเชียตะวันออกเฉียงใต้และจะออกอากาศทางช่อง Aniplus Asia

#### รายชื่อตอน

## อ้างอิง

## แหล่งข้อมูลอื่น
*  
*  
* 

หมวดหมู่:มังงะที่ตีพิมพ์ในปี พ.ศ. 2562
หมวดหมู่:ซีรีส์อนิเมะทางโทรทัศน์ที่เริ่มออกอากาศตั้งแต่ พ.ศ. 2568
หมวดหมู่:การ์ตูนญี่ปุ่นแนวเซเน็ง
หมวดหมู่:สตูดิโอไบด์
หมวดหมู่:อะนิเพล็กซ์
หมวดหมู่:อนิพลัส
หมวดหมู่:ซีรีส์อนิเมะที่สร้างจากมังงะ
หมวดหมู่:การ์ตูนญี่ปุ่นแนวผจญภัย
โคซูชิมะ

**โคซูชิมะ** () เป็นหมู่บ้านหนึ่งในกิ่งจังหวัดโอชิมะ ซึ่งอยู่ภายใต้การปกครองของมหานครโตเกียว ประเทศญี่ปุ่น มีพื้นที่ทั้งหมด  มีจำนวนประชากร ณ วันที่ 1 พฤษภาคม ค.ศ. 2025 ประมาณ 1,696 คน มีความหนาแน่นของประชากร 91.3 คนต่อตารางกิโลเมตร

right|thumb|ศาลาว่าการหมู่บ้านโคซูชิมะ

## ภูมิศาสตร์
หมู่บ้านโคซูชิมะครอบคลุมพื้นที่ของเกาะโคซุ ซึ่งเป็นหนึ่งในหมู่เกาะอิซุตอนเหนือ ตั้งอยู่ในทะเลฟิลิปปิน ห่างจากใจกลางโตเกียวไปทางใต้ประมาณ  เกาะแห่งนี้ได้รับอิทธิพลจากกระแสน้ำอุ่นคูโรชิโอะ ทำให้มีสภาพอากาศที่อุ่นและชื้นกว่าพื้นที่ใจกลางโตเกียว

### เทศบาลข้างเคียง
* มหานครโตเกียว
** หมู่บ้านนีจิมะ
** หมู่บ้านมิกูราจิมะ

### ภูมิอากาศ

## สถิติประชากร
จากข้อมูลสำมะโนประชากรของญี่ปุ่น พบว่าจำนวนประชากรของหมู่บ้านโคซูชิมะลดลงอย่างต่อเนื่องนับตั้งแต่คริสต์ทศวรรษ 1990 เป็นต้นมา

## ประวัติศาสตร์
หมู่บ้านโคซูชิมะก่อตั้งขึ้นเมื่อวันที่ 1 ตุลาคม ค.ศ. 1923 หลังจากที่หมู่เกาะอิซุถูกแบ่งเขตปกครองใหม่เป็นเมืองและหมู่บ้าน

## เศรษฐกิจ
เศรษฐกิจหลักของหมู่บ้านนี้พึ่งพาการประมงเชิงพาณิชย์และการท่องเที่ยวตามฤดูกาล นอกจากนี้ยังมีการเกษตรขนาดย่อมอยู่บ้าง ช่วงกลางคริสต์ศตวรรษที่ 20 เคยมีความพยายามที่จะเพาะเลี้ยงไหม แต่ไม่ประสบความสำเร็จ

นักท่องเที่ยวจำนวนมากเดินทางมาเพื่อประกอบกิจกรรมกีฬาตกปลาและดำน้ำสกูบา เนื่องจากชายหาดทรายขาวของเกาะเหมาะแก่การว่ายน้ำในฤดูร้อน อีกทั้งยังเงียบสงบกว่าหมู่เกาะอื่นในหมู่เกาะอิซุ บนเกาะยังมีเส้นทางเดินป่าโดยรอบภูเขาไฟเท็นโจซัง ซึ่งเป็นจุดสูงสุดของเกาะ อย่างไรก็ตาม ไม่แนะนำให้มาเยือนในฤดูหนาว เนื่องจากสภาพอากาศที่แปรปรวนอาจทำให้เที่ยวบินหรือเรือข้ามฟากถูกยกเลิก และผู้มาเยือนอาจติดค้างอยู่บนเกาะ

นอกจากนี้ เกาะโคซูชิมะยังมีชื่อเสียงในด้านการผลิตโชจูท้องถิ่นที่มีเอกลักษณ์เฉพาะตัว

## การขนส่ง
หมู่บ้านโคซูชิมะสามารถเดินทางมาได้โดยเรือข้ามฟากจากโตเกียวแผ่นดินใหญ่ หรือจากนครชิโมดะ จังหวัดชิซูโอกะ หรือจากเกาะอื่น ๆ ในหมู่เกาะอิซุ อีกทั้งยังมีเที่ยวบินประจำวันจากท่าอากาศยานโชฟุในพื้นที่ตะวันตกของโตเกียว มายังท่าอากาศยานโคซูชิมะ

## การศึกษา
เทศบาลหมู่บ้านโคซูชิมะเป็นผู้ดูแลและดำเนินงานโรงเรียนประถม 1 แห่ง และมัธยมต้น 1 แห่ง ดังนี้
* โรงเรียนประถมโคซุ หมู่บ้านโคซูชิมะ ()
* โรงเรียนมัธยมต้นโคซุ หมู่บ้านโคซูชิมะ ()
คณะกรรมการการศึกษามหานครโตเกียวเป็นผู้ดูแลโรงเรียนมัธยมปลายโคซุ () ซึ่งเป็นโรงเรียนระดับมัธยมปลายเพียงแห่งเดียวบนเกาะ

## ภาพ

ไฟล์:Kozushima_port20050920.jpg|ท่าเรือโคซูชิมะ
ไฟล์:Tokoroten2.jpg|โทโกโรเต็ง ของขึ้นชื่อท้องถิ่น
ไฟล์:TenjosanAeralphTyoJp1978-01.jpg|เขาเท็นโจซัง ยอดเขาที่สูงที่สุดของเกาะ
ไฟล์:Kozushima tenjosan.jpg|บนยอดเขาเท็นโจซัง


## ดูเพิ่ม
* หมู่เกาะอิซุ

## อ้างอิง

## แหล่งข้อมูลอื่น

*  

หมวดหมู่:หมู่บ้านในโตเกียว
หมวดหมู่:หมู่เกาะอิซุ